
<סדר היום:>
<הצעת חוק רישוי שירותים לרכב, התשע"ג-2013 (מ/769)
>
נכחו:

<חברי הוועדה:> 
אבישי ברוורמן – היו"ר
<מוזמנים:> 
	עוזי יצחקי
	–
	המנהל הכללי, משרד התחבורה והבטיחות בדרכים

	לנה גרשקוביץ
	–
	רכזת בכירה כלכלה, משרד התחבורה והבטיחות בדרכים

	קטי מורלי
	–
	מנהלת תחום נהלים, משרד התחבורה והבטיחות בדרכים

	דפנה עין דור
	–
	מנהלת אגף כלכלה, משרד התחבורה והבטיחות בדרכים

	אבנר פלור
	–
	סמנכ"ל מינהל תנועה, משרד התחבורה והבטיחות בדרכים

	משה קרמאייר
	–
	ראש תחום הדרכה שמאים ופיתוח, משרד התחבורה והבטיחות בדרכים

	ברק טייכמן
	–
	עוזר מנכ"ל, משרד התחבורה והבטיחות בדרכים

	אסתי פלדמן
	–
	הלשכה המשפטית, משרד האוצר

	שירה ברגמן
	–
	רפרנטית תחבורה, אגף התקציבים, משרד האוצר

	אורי זיסקינד
	–
	ראש ענף מכס, רשות המיסים, משרד האוצר

	נטליה מירוניצב
	–
	מנהלת תחום מפקח ארצי כלכלה, ברשות המיסים, משרד האוצר

	יערה למברגר
	–
	ייעוץ וחקיקה, משרד המשפטים

	דרור וגשל
	–
	עוזר ראשי, משרד המשפטים

	אפרת רחלי מאירי
	–
	ראש תחום יעוץ וחקיקה הרשות להגנת הצרכן והסחר ההוגן, משרד הכלכלה

	אנדרי ניקל
	–
	עו"ד, רשות ההגבלים העסקיים

	אוריאל סיטרואן
	–
	ראש צוות במח' הכלכלית, רשות ההגבלים העסקיים

	אסף אלפסי
	–
	ראש ענף רכב, מכון התקנים

	מוטי חלפון
	–
	ראש מדור רכב, מכון התקנים

	סימונה זילבר
	–
	ראש חולית ייעוץ וחקיקה, המשרד לבטחון פנים

	אסנת ברוקנטל
	–
	תובעת תעבורה, משטרת ישראל, המשרד לבטחון פנים

	טל ותקין
	–
	יועמ"ש אתג"ר, משטרת ישראל, המשרד לבטחון פנים

	אפרת רחלי מאירי
	–
	ראש תחום יעוץ וחקיקה, הרשות להגנת הצרכן והסחר ההוגן

	יעקב אנוך
	–
	נשיא, איגוד יבואני הרכב


	יעקב יהודה רודד
	–
	מנכ"ל, איגוד יבואני הרכב

	דניאל עיני
	–
	מנכ"ל חברת המזרח לשיווק מכוניות, איגוד יבואני הרכב

	גדי אוחנה
	–
	דובר, איגוד יבואני הרכב

	סיגלית בן ששון
	–
	יועצת משפטית, איגוד יבואני הרכב

	נדב כספי
	–
	יועץ כלכלי, איגוד יבואני הרכב

	אהוד שניידר
	–
	יועץ משפטי, איגוד יבואני הרכב

	אפרת שניר
	–
	יועצת משפטית, איגוד יבואני הרכב

	נמרוד הגלילי
	–
	מנכ"ל, ארגון להשכרת רכב וליסינג

	רון מלכה
	–
	מנהל קשת ליס בע"מ, חברות להשכרת רכב וליסינג

	אורי גורביץ
	–
	חבר ענף רכב, איגוד שמאי הביטוח

	רפאל דניאל
	–
	חבר וועד ענף רכב, איגוד שמאי הביטוח

	יהודה יגן
	–
	יו"ר ענף רכב, איגוד שמאי הביטוח

	רונן לוי
	–
	יו"ר, איגוד המוסכים

	אריה אשד
	–
	מנכ"ל, איגוד המוסכים

	אינגריד הר אבן
	–
	עו"ד, איגוד המוסכים

	משה סומך
	–
	יו"ר סניף ת"א, איגוד המוסכים

	יוסי סקורניק
	–
	יו"ר חטיבת החלפים לרכב, איגוד לשכות המסחר

	גדעון רייס
	–
	מנכ"ל, חב' ביתן ספארק, יבואני חלקי חילוף תחליפיים

	זאב פרידמן
	–
	יועץ משפטי, המועצה לצרכנות, ארגוני צרכנים

	דידי רוזנפלד
	–
	מנכ"ל שלמה SIXT, יבואני כלי רכב

	אמיר גבל
	–
	יועץ משפטי, כלמוביל, יבואני כלי רכב

	חיים פילצר
	–
	סמנכ"ל קבוצת אלון, יבואני כלי רכב

	יורם בונן
	–
	עו"ד של כולמוביל, יבואני כלי רכב

	אורי שלומאי
	–
	עו"ד של כולמוביל, יבואני כלי רכב

	דני קדרון
	–
	יו"ר ועדת ביקורת, עמותת תנו יד לחירש ונכים למען נכים

	אלי ברדה
	–
	מנכ"ל חברת ליגל יבואן אופנועים

	משה בר
	–
	עמותת נכים למעין נכים


<ייעוץ משפטי: >
איתי עצמון
ענבל דגן
<מנהל/ת הוועדה:>
לאה ורון
<רישום פרלמנטרי:>
יפעת קדם
<הצעת חוק רישוי שירותים לרכב, התשע"ג-2013> (מ/769)
<היו"ר אבישי ברוורמן:>
רבותיי, זה יום עצוב. אני חושב שכולנו פה עם המשפחות. ביקרתי אחרי החטיפה שתי משפחות. באמת עוצמה אדירה. זה הזמן לבגרות. מי שצריך לטפל  -  שיטפל. לא צריך לקשקש בלי סוף. כל דבר שעושים צריך לעשות בשום שכל. לא פחד ולא כעס הם תכנית עבודה.
אני עובר לנושא על הפרק. אנחנו עוברים להצעת החוק. היא הועברה לוועדת הכלכלה ביום 24 ביוני 2013. מדובר בהצעת חוק מורכבת שכוללת 192 סעיפים ומסדירה 9 תחומי שירותים ומקצועות בענף הרכב. קדמה לה עבודה מקצועית ממושכת במשרדי הממשלה. במסגרת זו הופץ תזכיר להצעת החוק אשר נגנז. לאחריו הוקמה באוגוסט 2011 ועדה מקצועית להגברת התחרותיות בענף הרכב. כינו אותה על שם היושב שלה - ועדת זליכה. היא הגישה את מסקנותיה בפברואר 2012. רק כתום שנה מהמועד האמור סיים הצוות המקצועי במשרד התחבורה לדון בהמלצות ועדת זליכה. הופץ תזכיר נוסף להצעת החוק.
ועדת הכלכלה קיימה עד כה 13 ישיבות ממושכות בהצעת החוק, לרבות בפגרת הכנסת ובימי חמישי. בעקבות ההערות הנבונות של היועץ המשפטי, עו"ד איתי עצמון, מצוות הייעוץ המשפטי של הוועדה, שולבו בהצעת החוק הוראות חדשות ותיקונים רבים לסעיפים הקיימים. בהתאם לכך מעבירים נציגי המשרד לפני כל ישיבת ועדה בהצעת החוק נוסחים מעודכנים, בהם שינויים רבים לעומת הנוסח שאושר בקריאה הראשונה. אותם אנו מפיצים לחברי הוועדה ולמוזמנים. בישיבת הוועדה מיום ה-13 במאי 2014 שבתי וביקשתי כי אנשי המשרד יקיימו ישיבות הכנה עם הנציגים השונים - חלק גדול מהם נמצא מסביב לשולחן - כדי לחסוך מזמנה של הוועדה ולהתקדם בסעיפי הצעת החוק. אני משוכנע שאנשי משרד התחבורה רוצים להיות שותפים למאמץ הגדול שאנו עושים על-מנת להביא בהקדם לאישור הצעת החוק.  לא ברור לי מדוע נעדר מישיבת הוועדה היום נציג או נציגה של המחלקה המשפטית של משרד התחבורה והבטיחות בדרכים. יש כל כך הרבה נציגים. אני מבקש להעביר את מחאתי על העדר יועץ משפטי מטעם משרד התחבורה גם לשר התחבורה עצמו.  אני פותח את הדיון. איפה אנחנו נמצאים, עו"ד עצמון?
<איתי עצמון:>
אדוני, הוועדה בישיבתה הקודמת דנה בסעיף 70. היא טרם אישרה את הסעיף. יש לנו סעיף נוסף שטרם אושר, למרות שהוועדה עסקה בו במהלך שתי ישיבות – סעיף 52. 
<אבנר פלור:>
אני מבקש שעל סעיף 52 נדבר בסוף הישיבה. הוא טיפה מורכב. 

<לאה ורון:>
מה יקרה בסוף הישיבה שלא קורה עכשיו?

<אבנר פלור:>
הסעיף הזה הוא סעיף מורכב יחסית לשאר הסעיפים.
<היו"ר אבישי ברוורמן:>
אני מקבל.
<אבנר פלור:>
היות ומדובר בחוק מורכב שכולם מצפים לסיומו, אנחנו מקיימים דיונים מספר ימים בחודש עם הנציגים השונים שכאן ועם נציגי הממשלה. ישנו צוות עבודה שעובד.  
<היו"ר אבישי ברוורמן:>
לפעמים עו"ד שרית זכוביצקי יכולה לא להיות, אבל אין את עו"ד מלי סיטון? יש כל מיני עורכי דין. משרד התחבורה שופע בעורכי דין. קרה משהו היום בבוקר שפתאום כל עורכי הדין נעלמו? רשמת?
<אבנר פלור:>
רשמתי, אני אעביר.

<היו"ר אבישי ברוורמן:>
אני מקבל כל הזמן, אבנר היקר, ריקושטים – יש לי גב רחב - שוועדת הכלכלה לא עובדת מספיק מהר. ועדת הכלכלה עושה לילות כימים. אם בצד השני היו עושים את העבודה ועושים את הדברים, היינו 4 צעדים קדימה. 

<יערה למברגר:>
הסכם בכתב
71. 
משווק רכב יתקשר בהסכם לרכישת רכב, בכתב, עם הקונה שיכלול את כל 

לרכישת רכב

הפרטים האלה: הגורם שממנו קנה היבואן את הרכב, מקום מושבו, מקום 




מקום ייצור הרכב אם הוא יבואן רכב מסחרי, מחיר הרכב, תנאי רכישת הרכב




ומועד הספקתו ואם ניתנה אחריות לרכב מטעם יצרן הרכב או סוכן מורשה – 




היקף האחריות; העתק ההסכם יימסר לקונה עם חתימתו. 

<אבנר פלור:>
הסעיף הזה מחייב את משווק הרכב לתת לקונה הוראות שימוש לרכב, וכן את רשימת המוסכים לטיפול ושירותי התחזוקה ברכב. זה גם קיים היום במסגרת הצו.
<יערה למברגר:>
אנחנו רואים חשיבות צרכנית בלתת העתק מההסכם לקונה.

<היו"ר אבישי ברוורמן:>
יש הערות כלליות למישהו מהנוכחים? 
<זאב פרידמן:>
מהסיפא של הסעיף משתמעת התניה של אפשרות האחריות על היצרן. אין חובה לתת תעודת אחריות. גם אם זה לא מתחייב מחוק הגנת הצרכן, אני חושב שתעודת אחריות במקרה כזה ודאי וודאי חובה לתת.

<יערה למברגר:>
אנחנו לא נותנים על זה. אנחנו רק אומרים איזה תנאים יהיו בחוזה. 

<זאב פרידמן:>
זה מותנה בלשון: "אם ניתנה תעודת האחריות".

<יערה למברגר:>
לא ניתנה תעודת אחריות. זה תואם סעיפים אחרים בחוק. בהחלט יכולה להיות סיטואציה שרכב יגיע לארץ ללא אחריות או עם אחריות לתקופה מסוימת, לכן אנחנו אומרים את האופציה.  אם יש אחריות הרכב צריך לציין את היקף האחריות. אם לא, זה נהיה נתון לא רלוונטי. זה לא קשור לעניין מסירת תעודת האחריות או לא.  הנושא המהותי זה אם יש כיסוי של אחריות לרכב. לא כתוב פה את המילים "תעודת אחריות". זה גם עולה מסעיפים אחרים שכבר הוצבעו בוועדה.
<איתי עצמון:>
נושא מתן תעודת אחריות כבר עלה, כמדומני, עוד בינואר, כאשר התחלנו לדון בפרק ייבוא הרכב. אם אינני טועה, הובהר לוועדה כי היו מקרים או כלי רכב מסוימים שלגביהם לא תהיה אחריות, לא תינתן תעודת אחריות. הנוסח של  סעיף 71 עולה בקנה אחד עם העיקרון הזה שאושר בוועדה.
<היו"ר אבישי ברוורמן:>
מקובל? אני מאשר את זה.

<יערה למברגר:>
רישום הרכב 
72.
משווק רכב ירשום את הרכב על שם הקונה בטרם מסירתו לקונה.
<היו"ר אבישי ברוורמן:>
זה ברור. אני מאשר.
<יערה למברגר:>
חובת מתן תעודת 73.
(א) משווק רכב לא ימכור רכב בלי למסור לידי הקונה תעודת אחריות

אחריות


בשפה העברית לרכב ולחלקיו, אם היצרן או סוכן מורשה נתן אחריות




לרכב.




(ב) משווק רכב המציע תקופת אחריות נוספת מעבר לתקופת האחריות,




שנתן היצרן או סוכן מורשה יפרט את תנאיה ואם היא כרוכה בתשלום




יציג את מחירה בנפרד ממחיר רכישת הרכב ולא יתנה את רכישת הרכב




ברכישת אחריות נוספת כאמור.

<אבנר פלור:>
הסעיף הזה מתייחס לנושא של תעודת אחריות. התנינו בצו הקיים את הנושא של האחריות לשנתיים. יכול שייתן היבואן את השנתיים או היצרן. החידוש בסעיף הזה הוא שאנחנו מקבלים את האחריות שנתן היצרן בלבד. במידה והיבואן רוצה להוסיף אחריות מטעמו, הוא צריך פשוט לציין את זה במחיר ללקוח. אנחנו מדברים על היבואן הישיר או היבואן העקיף.

<איתי עצמון:>
מה תקופת האחריות שניתנת בדרך כלל?
<אבנר פלור:>
לפי הצו היום היא שנתיים, אבל יש  כאלה שנותנים 3,5, או 7 שנים. לפי הצו היום זה שנתיים.
<רון מלכה:>
היצרן יכול להעמיד אחריות בהתאם להסכם המסחרי שלו עם היבואן מ-0 עד 3 או 5 שנים, הכל תלוי בהסכם המסחרי. משרד התחבורה מחייב מינימום שנתיים בדגמים אירופאיים בעיקר. 

<לאה ורון:>
בכל מקרה, גם אם היצרן - -
<רון מלכה:>
גם אם היצרן לא נתן היבואן מעמיד שנתיים על פי תקנות של משרד התחבורה.
<איתי עצמון:>
בהצעת החוק שכאן לא נקבעה תקופה.
<אבנר פלור:>
לא נקבעה.

<רון מלכה:>
זה חלק מתנאים מסחריים.  טוב לך – תקנה, לא טוב לך – אל תקנה.
<לאה ורון:>
זו הרעה מהצו שנוהג היום. אם הצו הבטיח תקופת אחריות לצרכן של שנתיים, והנוסח של היום לא - - 

<יערה למברגר:>
זה שינוי לעומת הצו שנוהג היום.
<לאה ורון:>
זה שינוי שמרע עם הצרכן.

<יערה למברגר:>
אם קודם לא יכולת לרכוש רכב ב-100 אלף שקל ועכשיו הרכב יעלה 80 אבל בלי אחריות, זה לא מרע. קודם לא יכולת לרכוש, עכשיו אתה יכול לרכוש. זה עניין של שיקלול  ניהול הסיכונים שלך. אולי העובדה שעכשיו יהיה לך רכב ותהיה לך תנועה יותר קלה עדיפה לך לעומת העניין של האחריות. מרע זה עניין של אמירה ערכית. זה שינוי, בעיני.  

<היו"ר אבישי ברוורמן:>
אנחנו נאשר.
<דידי רוזנפלד:>
ב-73(א) כתוב: "לא ימכור רכב בלי למסור תעודת אחריות". ב-71 היה מותר לא למסור תעודת אחריות.
<יערה למברגר:>
כתוב: "אם נתן".
<דפנה עין דור:>
אחריות, לא תעודה.
<דידי רוזנפלד:>
יצרן נתן אחריות. אני מייבא זעיר. אין פה יבואן בארץ. מה עכשיו קורה?
<דפנה עין דור:>
הוא מעביר back to back את האחריות שהוא קיבל מהיצרן. הוא לא ימציא אחריות מעצמו, הוא יעביר את מה שיש. אם האחריות היא לתוקף יותר קצר מזה, הוא יעביר את כל מה שהוא קיבל מהיצרן.  

<היו"ר אבישי ברוורמן:>
אני מאשר.
<יערה למברגר:>
 נזק שנגרם לרכב
74.
משווק רכב ידווח לקונה על נזק שנגרם לרכב לפני מסירתו לקונה;
לפני מסירתו


השר רשאי לקבוע הוראות לעניין סוג הנזק שעליו נדרש לדווח באופן

לקונה



הדיווח לקונה.

<אבנר פלור:>
בנזק שהוא עד כ-5% ממחיר הרכב לגבי חלפים שמוחלפים הוא לא חייב לדווח. הסעיף הזה מעגן את הנושא של כל נזק שנגרם לרכב לפני מסירתו לקונה. אנחנו נקבע את הכללים בתקנות לגבי מתי היבואן צריך לדווח.
<דידי רוזנפלד:>
איך נדע מה היה מצב הרכב כשהוא יובא על ידי יבואן זעיר שקנה אותו אצל סוחר שתיקן או לא תיקן יום לפני המכירה?
<אבנר פלור:>
לגבי הנושא של יבואן זעיר אמרנו שנבצע את הבדיקה של 309 שמבוצעת היום. היא בעצם כוללת את כל הבדיקות של הרכב בהיבטים הבטיחותיים ובכלל. בכל מקרה הוא חייב לדווח. 

<דידי רוזנפלד:>
309 בודק אם החליפו כנף או החליפו דלת? הוא לא בודק בכלל. 
<היו"ר אבישי ברוורמן:>
נניח שקנית רכב שניזוק. אתה צריך לדווח שהוא ניזוק? זה רכב חבול?
<אבנר פלור:>
כן, לפני מסירתו לקונה.
<היו"ר אבישי ברוורמן:>
הוא כבר קיבל מכה?

<אבנר פלור:>
כן.

<רון מלכה:>
בפריקה מהאנייה. 

<היו"ר אבישי ברוורמן:>
קורה שבפריקה הוא קיבל מכה בדלת. אתה אומר שצריך לדווח על זה?
<אבנר פלור:>
כן.

<זאב פרידמן:>
לא מדויק.

<היו"ר אבישי ברוורמן:>
אני הזמנתי רכב שבפריקה קיבל מכה בדלת והדלת מקומטת. המוסך של רונן לוי לא מקבל אותי. מה עושים? מורידים לי במחיר? אני לא מבין מה הסעיף הזה אומר מבחינה צרכנית.
<זאב פרידמן:>
הסעיף הזה מעורר ויכוח מאוד ישן שיש בין המועצה לצרכנות והמשרד בעת קביעת הנוהל שהזכיר אבנר. רכב יכול להינזק באופן סביר בתהליך ההובלה, בתהליך הפריקה והטעינה שלו. הדין של תיקוני צבע זעירים או תיקוני צבע שעולים עד כ-5% הוא שהם ניתנים למסירה ללקוח מבלי ליידע אותו על כך בכלל, אם כי קיימת חובת תיעוד של הנזק וחובת שמירת הפרטים כדי שניתן יהיה לבצע שחזור שאכן מדובר בנזק שלא עולה על 5%.
<היו"ר אבישי ברוורמן:>
מה קורה בפועל? האם כשהוא מקבל מסדרים לו את זה?
<זאב פרידמן:>
בפועל אדם מקבל רכב מסודר. הוא אפילו לא יודע.  

<היו"ר אבישי ברוורמן:>
כשזה פחות מ-5% עדיין מסדרים לו את זה, לא?
<זאב פרידמן:>
מסדרים לו, אבל הוא לא יודע. אדוני, אני אסביר איפה נמצאת הבעיה. כשאדם קונה רכב חדש הוא מתכוון למושג חדש בשפת האדם, שזה רכב שיצא מהניילונים מכל הכיוונים, לרבות תיקוני הצבע הקטנים שהחליפו לו דלת פה ודלת שם. 

<אבנר פלור:>
הוא מדבר על צבע. 

<זאב פרידמן:>

הבעיות האלו מתעוררות בדרך כלל כשאותו צרכן, שהוא אדם ישר והגון,  מספר למי שקונה ממנו את הרכב שהרכב לא עבר תאונה, לא עבר תיקונים, לא שום דבר, כאשר בבדיקה מתברר שהרכב כן עבר צביעה, כן עבר איזה תיקון כלשהו. אז נעמוד ונצעק שזה 5%, אבל הקונה יגיד שזה לא 5% אלא 10%. 
<היו"ר אבישי ברוורמן:>
מה הפתרון?
<זאב פרידמן:>
חובת הגילוי חייבת להיות מלאה. רכב שניזוק - -
<יערה למברגר:>
זה לא סותר את הסעיף. נוסח הסעיף המוצע עולה בקנה אחד עם כל מה שאמרת. יש משהו שלא תואם?
<זאב פרידמן:>
מה שלא תואם פה זה הנוהג של מה שקורה היום. מה שהיה ומה שיהיה הולך להיות מעוגן. 

<יערה למברגר:>
אני לא יודעת להגיד את זה. אתה אומר את זה בכזאת ודאות. 
<היו"ר אבישי ברוורמן:>
חובת תיקון יש? 
<קריאה:>
כן.

<היו"ר אבישי ברוורמן:>
את זה רשמנו,  הכנסנו בסעיפים?
<רון מלכה:>
לא צריך. 

<דידי רוזנפלד:>
אדוני היושב-ראש, מי ייקח אוטו לא מתוקן?

<איתי עצמון:>
האם המועד הרלוונטי לדיווח לקונה הוא לפני מסירת הרכב, או לפני הרכישה?
<יערה למברגר:>
כשקרה משהו בין הרכישה והמסירה. בפריקה, שהיא אחרי הרכישה, קיבלת מכה. 

<איתי עצמון:>
גם לפני שאני רוכש אני אמור לקבל את המידע, לא?

<קריאה:>
אתה לא יכול לדעת.

<זאב פרידמן:>
אדוני היושב-ראש, אני מבקש להסב את תשומת הלב לכך שהייתה כאן מילה אחת נוספת שהייתה במקומה. הנוסח הקודם היה: "משווק רכב ידווח לקונה על כל נזק שנגרם". טרחו למחוק את המילה "הכל". מראש מניחים שלא כל נזק מגלים ללקוח. אני סבור שגילוי נאות זה גילוי נאות, על כל המשתמע מכך. 

<לאה ורון:>
תפנו את תשומת ליבי איפה מעוגן העניין הזה שהם מחויבים לתקן. אני רואה שהם מחויבים לדווח לקונה. היכן יש הבטחה לקונה שהרכב שניזוק יתוקן? 
<רון מלכה:>
בהסכם הרכישה.

<לאה ורון:>
אפשר בהסכם הרכישה לכתוב שהוא ידווח. זה מייתר את סעיף 74.  

<אבנר פלור:>
אני מבקש שיקי אנוך, נשיא האיגוד, ייתן דוגמאות.
<היו"ר אבישי ברוורמן:>
קח את הדוגמה ותסביר איך הצרכן מכוסה. הוא ייבא רכב. בפריקה הרכב חטף מכה. מה קורה?
<יעקב אנוך:>
הנושא מאוד פשוט. אתם מסבכים אותו. הייתה ועדה שישבה על זה, כולל זאב, ידידי, אנוכי ורבים אחרים וטובים לפני מספר שנים במועצה המייעצת. הגענו למה שהגענו, שהוא החמרה של החמרה של החמרה של דברים קודמים. זה טבעי ובסדר. הסעיף הזה בא להגן על הלקוח שקנה אוטו. כשהוא קנה את האוטו גם המוכר לא ראה אותו. האוטו נמצא באיזה שהוא מקום. אנחנו לא רוצים שבזמן שהוא בא להיפגש עם האוטו הוא פתאום ימצא אוטו שיש לו דפיקה בדלת. לעניין הזה יש את התאמת המכר.  הוא לא חייב לקחת את האוטו אם האוטו דפוק. מכיוון שבהתנהלות החיים השגרתיים הרכבים לא מוכנסים לקופסת קרטון עם פצפצים ששומרת עליהם, אז יש איזה שהוא נוהל שהעולם עובד איתו. בתהליך הזה יכולים להיגרם שריטות, מכות וכל מיני דברים לרכב, כולל המנוף בנמל שנתן מכה בגג. הכוונה להבטיח ללקוח שהוא לא יקבל משהו שהוא יגלה אותו רק כשהוא ילך למכור את האוטו. הוא יחיה עם האוטו 3 שנים. בעוד 3 שנים הוא יגיד שהאוטו הזה נקי. כשהוא בא לבדיקה, אומרים לו: אדוני, הגג לא שלך, הכנף לא שלך. את העניין הזה רוצים למנוע. חייבים לגלות לו על הנזק. יש נזקים שנגרמים והמשמעות היא שאתה מחליף חלק ואין שום ירידת ערך. מה אתה רוצה למנוע? ירידת ערך. אתה לא רוצה שלצרכן תהיה ירידת ערך. אני אתן דוגמה מופשטת. הסוור בנמל שהוריד את האוטו הפיל את הסיגריה על המושב ושרף את המושב. אתה פותח 4 ברגים ומחליף את המושב במושב חדש. לא צריך להודיע ללקוח כלום, כי הוא קיבל מושב חדש, אין לו נזק, אין לו ירידת ערך, אין לו שום דבר. 
<היו"ר אבישי ברוורמן:>
צודק.
<יעקב אנוך:>
אם מישהו פגע לו בגג, אז מה שלא תעשה זה יהיה שם. לא תוכל למחוק את זה. אתה לא מחליף גג. סביב שתי הקצוות האלו - -
<זאב פרידמן:>
אין ויכוח.
<היו"ר אבישי ברוורמן:>
לכן כתוב: "נזק" ולא "כל נזק".
<יעקב אנוך:>
נכון.

<זאב פרידמן:>
זה לא נזק.
<יעקב אנוך:>
עיגנו את זה בצורה שהצרכן לא ייפגע, שלא יהיה לו נזק כלכלי. זה המבחן. היבואנים מחויבים לתעד ולשמור את התיעוד למקרה שבעוד x שנים מישהו יבוא בטענה שהיה נזק ולא או כן אמרו לו. היה חבר כנסת מכובד, בלי להיכנס כרגע לשמות, שביקש לראות את המערכת ובא ובדק אצל היבואנים איך זה עובד. הוא השתכנע ואמר שיותר מסודר מזה הוא לא יכול לבקש. גם היבואן לא רוצה מחלוקת עם הקונה. מה קורה כשיש נזק שהוא נזק של ירידת ערך? את זה מודיעים ללקוח. כמו כל עניין מסחרי מנסים להגיע איתו להבנה. אם מתאים לו לקבל במתנה ציפור על הכנף וזה מוחל לו על הבעיה – אדרבא, ולא, זה מגיע למצב של החלפת רכב. אין פה כפייה על הלקוח.
<היו"ר אבישי ברוורמן:>
זה עושה שכל.
<זאב פרידמן:>
אני מוכן לקבל את כל מה שהוא אמר.
<היו"ר אבישי ברוורמן:>
איך זה מתבטא בסעיף 74?
<זאב פרידמן:>
אין בעיה להודיע ללקוח על כל מה שקורה לרכב. 

<היו"ר אבישי ברוורמן:>
שיכתבו שהמושב נשרף והוא הוחלף.
<זאב פרידמן:>
החלפתי את המושב וזה בסדר גמור.

<היו"ר אבישי ברוורמן:>
אתה אומר שאם יכתבו כל נזק, כולל השריפה של המושב שהחליפו אותו - -
<רון מלכה:>
זה לא יעבוד.

<היו"ר אבישי ברוורמן:>
אז נעזוב את זה.

<יעקב אנוך:>
זה מקור ללחצים ולסחיטות.
<היו"ר אבישי ברוורמן:>
רבותיי, אני מאשר את זה.  אני לא אוהב יותר מידי בירוקרטיה, אני סולד מהדברים האלה, אבל האם כשיש פה שינוי תקנות זה צריך לבוא לאישור ועדת הכלכלה?
<אבנר פלור:>

כן.

<איתי עצמון:>
תקנות שבהן ייקבע סוג הנזק ואופן הדיווח לקונה.

<היו"ר אבישי ברוורמן:>
הצבעתי, אבל אני עושה רביזיה. אני מאשר את זה.

<לאה ורון:>
הבטחת להתייחס לחובת התיקון של הרכב שניזוק. אנחנו שנינו טיפלנו במקרה של אדם שקיבל רכב עם נזק והיבואן הוציא לו את המיץ.
<אבנר פלור:>
זה לא המקרה של לפני המסירה.
<לאה ורון:>
איפה מעוגן הנושא של תיקון הרכב?
<אבנר פלור:>
אנחנו נגיע אליו. 

<לאה ורון:>
העניין שהוא חייב לתקן ישנו בסעיפים בהמשך?
<אבנר פלור:>
כן.

<היו"ר אבישי ברוורמן:>
אנחנו ממשיכים. יש לנו הגדרות חדשות לפני פרק ו'.
<יערה למברגר:>
אולי אבנר יציג את הפרק באופן כללי.

<אבנר פלור:>
אדוני היושב-ראש, בעקבות ההערה שהייתה באחת הישיבות מרונן לוי בנוגע להסדרת נושא הסוחרים וגם בעקבות הבקשה שלך, אנחנו בסעיף הזה מסדירים את נושא סוחרי הרכב שהיום לא מוסדר במסגרת החקיקה. אנחנו מתייחסים ברמה הכללית ל-3 סוגי רכב. סוג אחד זה רכב חדש שמי שמשווק אותו זה יבואן הרכב או שלוחו. הסוג השני הוא רכב שנרכש מיבואן הרכב ונרשם על שם תו סוחר. מוכר הרכב הוא בעצם המשדך של הרכב לקונה. מדובר ברכב חדש עם 0 קילומטרים שלא נעשה בו שימוש. הסוג השלישי הוא רכב משומש, כלומר רכב שנעשה בו שימוש. את הנושא של רכב חדש שנמכר מהיבואן הסדרנו בסעיפים קודמים. בסעיף הזה אנחנו מסדירים את הנושא של רכב שהוא על שם תו סוחר ואת הרכב המשומש. אנחנו מדברים היום, לפחות לפי הנתונים שנמצאים בידנו, על למעלה מ-1500 סוחרי רכב  חופשיים, מתוכם כ-500 סוחרים שהם סוחרים ובעלי מוסכים, כלומר עושים את הפעילות מתוך המוסכים. כל התהליך היום הוא וולונטרי יותר.
<יערה למברגר:>
1500 הם אנשים שיש להם תו סוחר. יש כאן תמריץ כלכלי שיהיה לך תו סוחר. אני לא יכולה להגיד בהכרח שזה המספר המקסימאלי, אבל מי שיש לו תו סוחר משלם רישיון סחר, אגרה מופחתת. יש יתרונות כלכליים שאני מניחה שמהווים תמריץ לרוב האנשים.
<קטי מורלי:>
בשנים קודמות משרד התחבורה רצה לעגן את כל נושא הסוחרים מאחר ולפי חוק יסוד חופש העיסוק כל אחד יכול להיות סוחר. כולנו פה בחדר יכולים להיות סוחרים. כדי לא לעודד סוחרי מדרכות, כדי להעלות אותם ברמה שלא ירמו אנשים וכדי שתהיה אצטלה, משרד התחבורה הסכים לתת להם תמריצים מסוימים. הם לא ייחשבו יד בהעברות בעלות. אתם יודעים שיד זה כסף. העברת הבעלות היא מופחתת. יש עוד כל מיני תמריצים קטנים. בבקשות שלהם, בפניות שלהם אנחנו יותר סלחניים איתם. אנחנו רוצים שהם יהיו יותר מקצועניים. אנחנו רוצים שהם יעבדו לפי חוק גילוי נאות ויתנו לאזרח את השירות הכי טוב. הרצון היה שכולם יתחברו אלינו, אבל מאחר וזה היה וולונטרי, אז רק מי שרצה הצטרף. חלק מהסוחרים הם סוחרים שעוסקים אך ורק בסחר רכב. יש הרבה מקרים שאנשים מביא רכב לתיקון ואחרי כן מחליטים למכור אותו למוסכניק שמוכר בשבילם את האוטו. מבחינת הפיקוח והבקרה הייתה לנו עד היום בעיה. יש לנו תלונות של אנשים שידנו כבולות. אין לי שום כלים, אין לי שום סנקציות, אין לי שום דבר להפעיל על אותם סוחרים שסורחים. אני לא יכולה לקרוא להם אפילו לשימוע. אין לי סמכות חוקית להתנהל מולם בכל הנושא של הסנקציות. מאחר ושוק הרכב הוא שוק מאוד דינאמי ויותר ויותר שחקנים מצטרפים, אנחנו חושבים שהגיע הזמן שבמסגרת חוק שירותי רכב נעגן את הנושא הזה. כך אני אוכל להיענות לתלונות של אזרחים, למצות עם אותם סוחרים את הדין עד הסוף על מנת שיראו וייראו. כך אני אוכל לתת לאזרח את השירות הטוב ביותר. המטרה פה היא לקבל קצת כלים.

<היו"ר אבישי ברוורמן:>
הפרק הזה חשוב לנו.
<אבנר פלור:>
זה על פי בקשת הוועדה. זה לא היה בנוסח המקורי.
<היו"ר אבישי ברוורמן:>
למען יראו וייראו. 

<יערה למברגר:>
אנחנו נדרשים להוסיף שתי הגדרות חדשות. ההגדרה הראשונה היא: "סחר ברכב שאינו רכב חדש" - קניית רכב שאינו רכב חדש ומכירתו דרך עיסוק. ההגדרה השנייה היא: "סוחר ברכב שאינו רכב חדש" – בעל רישיון לסחר ברכב שאינו רכב חדש לפי סעיף 77.  

<איתי עצמון:>
אני מבקש להעיר לגבי הוספת ההגדרות. בהגדרת "שירות רכב" שאושרה בחודש נובמבר מופיע בין היתר: "קניית  רכב מיבואן ומכירתו דרך עיסוק". אני חושב שאנחנו נידרש לתקן את הגדרת "שירות רכב".
<יערה למברגר:>
צריך יהיה לבקש רביזיה בהגדרת "שירות רכב". המשרד יגיש את זה באופן מסודר.
<איתי עצמון:>
כדי שכל הסעיפים הכלליים שחלים על שירות רכב יחולו גם כאן.
<יערה למברגר:>
זאת הכוונה.

<היו"ר אבישי ברוורמן:>
כל נושאי ההתאמות והדברים בעין הבוחנת של עו"ד עצמון יבוצעו. אני מאשר את שתי ההגדרות האלו. אנחנו עוברים לפרק ו': סחר ברכב. סימן א': סוחר ברכב מיבואן.  סעיף 75.
<יערה למברגר:>
רישיון סוחר ברכב
75.
מי שנתקיימו בו כל אלה זכאי לקבל רישיון סחר ברכב מיבואן:

מיבואן

(1) הוא עוסק מורשה תושב ישראל או תאגיד רשום כדין שאחד 

מבעלי העניין בו לפחות הם תושבי ישראל.

(2) לרשותו מקום מתאים לניהול עסקו ובכלל זה לחניית כלי הרכב
שהוא מוכר כפי שקבע השר;

(3) הוא המליא אישור מרואה חשבון המעיד כי יש לו הון עצמי, כפי

שקבע השר בהתייעצות עם שר האוצר בהתאם לסוג הרכב ומי שהחזיק

ברישיון בשנה הקודמת –  גם כמות כלי הרכב שהוא מכר באותה שנה.

אלה התנאים שבהם צריך לעמוד מי שמגיש בקשה לקבלת רישיון סוחר ברכב מיבואן. התנאי הראשון הוא תנאי שנתנו בו שתי אפשרויות: או שמדובר בעוסק מורשה שהוא תושב ישראל, או תאגיד  שאחד מבעלי העניין יהיה תושב ישראל. 
<איתי עצמון:>
יש לי הערה לגבי הסיפא. לגבי יתר הרישיונות – רישיון ייצוא, רישיון יבואן מסחרי  - נקבע שמדובר על תאגיד רשום כדין שאחד מבעלי העניין בו ומנהלו הכללי לפחות הם תושבי ישראל.
<יערה למברגר:>
אפשר להתאים.
<איתי עצמון:>
יש צורך לעשות התאמה?

<יערה למברגר:>
כן. (2) מדבר על מקום מתאים לניהול העסק ולחניה.  מאוד חשוב שכלי הרכב לא יחנו ברחוב וייקחו את החניה של התושבים שמחפשים חניה בנרות. בעניין הזה כתבנו: "כפי שקבע השר", כי הבנו שצריכים איזה שהם פרמטרים.

<איתי עצמון:>
בתקנות.

<אבנר פלור:>
כן.

<יערה למברגר:>
השלישי מדבר על רכיב חשוב של הון עצמי. בגלל זה יש  פה התייעצות עם שר האוצר. יש פה התייחסות לסוג הרכב והתייחסות לעניין הכמות לגבי מי שמכר בשנה קודמת. לגבי מי שזה שנה ראשונה אין כמות מהשנה הקודמת. 
<איתי עצמון:>
 זה לא רלוונטי. מה תקופת הרישיון?
<קטי מורלי:>
היום זה 3 שנים.
<אבנר פלור:>
אנחנו רוצים להתאים את זה כך שזה יהיה 3 שנים.
<איתי עצמון:>
תקופת רישיון סוחר ברכב מיבואן תהיה 3 שנים. לגבי כל רישיון קבענו את תקופת הרישיון במפורש בחוק.

<אהוד שניידר:>
בסיפא של סעיף 75 כתוב: "סוחר ברכב מיבואן". היבואן עצמו לא מוגדר בחוק. יש יבואן רכב מסחרי שכולל יבואן רכב מזערי, יבואן רכב ישיר, יבואן רכב עקיף בהגדרות.  בהתאמה צריך לתקן את ההגדרה למעלה.
<איתי עצמון:>
מבעל רישיון לייבוא רכב ושיווקו?

<יערה למברגר:>
לא. אולי בסימן זה צריך להיות יבואן ישיר או יבואן עקיף.
<איתי עצמון:>
מדובר רק על יבואן ישיר או עקיף?
<יערה למברגר:>
כן.

<יעקב אנוך:>
לא ברור לי איך אתם מתכוונים לדעת מה הייתה הפעילות שלו בשנה קודמת או בכלל.
<יערה למברגר:>
כדי לקבל רישיון הוא מגיש בקשה. 
<קטי מורלי:>
כיום יש לנו קובץ מסודר. אנחנו יודעים בכל רגע נתון כמה כל סוחר מוכר וכמה הוא קונה. יש לי מצבת - -
<יעקב אנוך:>
זה בתנאי שהוא עושה העברה על שמו.
<קטי מורלי:>
אני מדברת על העוסקים כיום. למבקשים החדשים אין עבר עם כלי רכב. זאת תהיה השנה הראשונה.

<לאה ורון:>
הוא שואל דווקא לגבי אלה שיש להם עבר.
<קטי מורלי:>
אנחנו יודעים בכל רגע נתון מה מצבת כלי הרכב אצל כל סוחר וסוחר.

<יעקב אנוך:>
זה לא מספק. סוחר שקונה רכבים או עוסק בסחר ברכבים לא מעביר את כל כלי הרכב על שמו. זה לא רשום אצלך, לכן את לא יכולה לדעת.
<קטי מורלי:>
נכון. מה שלא רשום ברישיון סחר אנחנו לא יכולים לדעת. 
<יעקב אנוך:>
השאלה איך מגשרים על זה.

<קטי מורלי:>
יש לו אינטרס לרשום את זה על רישיון סחר, כי הוא נהנה מהמון פריבילגיות. 
<יעקב אנוך:>
לא, הוא לא נהנה.

<קטי מורלי:>
למה? הוא נהנה. הוא לא נחשב יד לצורך העברת בעלות. 
<יעקב אנוך:>
גם ככה הוא לא ייחשב.

<קטי מורלי:>
כל עוד הוא לא רשום כבעל הרכב אני לא דנה בבקשה שלו. 

<יעקב אנוך:>
קטי, את מדברת על סוג מסוים של סוחרים. אני מדבר על הפעילות של אותו סוחר. בן אדם שם אצלו את הרכב בקונסיגנציה. הוא לא קונה ממנו. הוא מניח את הרכב אצלו במגרש ומבקש ממנו למכור לו אותו. במקרה הזה הוא לא מעביר את הרכב על שמו, כי הוא לא קנה את הרכב. הוא סוחר ברכב הזה. בכל המקרים האלה, שהם רבים מאוד - -
<קטי מורלי:>
מעין מתווך.
<יעקב אנוך:>
נכון. לכל המקרים האלה, שהם רבים מאוד, אין תיעוד אצלך. 
<קטי מורלי:>
בסדר. אני קושרת את זה גם לנושא של ביטולי עסקאות, שזה נושא מאוד חשוב לסוחרים ולעוסקים ברכב בכלל. הוא לא יכול לבקש ממני ביטול עסקה כל עוד הוא לא בעל הרכב הרשום. יש לו פה הרבה הפסדים. אני לא יכולה לחייב אותו להצהיר על משהו שהוא לא רוצה. 
<דידי רוזנפלד:>
מבקש את זה מי שנתן לו את הרכב בקונסיגנציה. 
<קריאה:>
זה גם לא קשור לרישיון.

<יעקב אנוך:>
ודאי שזה קשור. .

<קטי מורלי:>
אני לא יכולה להחיל חוקים על משהו שאני לא יודעת.
<יעקב אנוך:>
אני לא מבקש ממך.

<אבנר פלור:>
בסעיף הזה כתוב: "הוא המציא אישור מרואה חשבון המעיד כי יש לו הון עצמי, כפי שקבע השר". עוד לא קבענו את הגובה ואת הכמות. אנחנו נקבע את זה בתקנות.

<יעקב אנוך:>
בתקווה שהוא יביא אישור מרואה חשבון על הפעילות שלו. זה משהו אחר.

<קריאה:>
הוא צודק, זו כמות לא רלוונטית.

<קטי מורלי:>
חלק מהפריבילגיות והרצון לעודד סוחרים להיות מסודרים זה בביטולי עסקאות. לעיתים אתה הולך ליבואו ולסוחר רכב שהתקשרת איתו בחוזה, כאשר אחרי 5,10 דקות אשתך התקשרה ואוי ואבוי, סכסוכים ובלגן כי היא לא רצתה את האוטו הזה אבל אתה רצית להפתיע אותה. כדי שהסוחר יצא בסדר, כדי שהוא יוכל לבטל ולא יגבה ממך איזה שהוא קנס, אנחנו במשרד התחבורה מאפשרים ביטול העברת בעלות, כלומר החזרת המצב לקדמותו כאילו לא התקשרו בעסקה. זה להקל על שני הצדדים. הסוחר לא מפסיד והאזרח לא מפסיד. יקי אומר שיהיה סוחר שחלק מהרכבים הוא לא ירשום בתו סחר, כלומר שאני לא אדע על קיומם. אם מחר או מחרתיים תתפקשש לו העסקה והרכב עבר בעלות, הוא לא יוכל לדבר איתי מפני שהרכב לא רשום על שמו. אם הוא לא בעלים רשומים של רכב הוא לא יוכל לבקש. הוא לא ייהנה מהפריבילגיות. מה שאנחנו לא יודעים אנחנו לא יודעים. גם חנות יכולה לא להצהיר על כל מה שהיא מוכרת.  

<אבנר פלור:>
אנחנו מתייחסים פה רק לאלה עם תו סוחר. אנחנו מתייחסים לאותו סוג של רכבים שרשומים על שם תו סוחר. מי שלא נרשם  - -
<היו"ר אבישי ברוורמן:>
לא נרשם. הוא עובר מתחת לרדאר. 

<קטי מורלי:>
אתה לא יודע עליו. הוא לא קיים.

<יעקב אנוך:>
זה לא עובד ככה. מה שקטי הציגה הכל נכון, הכל אמת, אבל זה איזה שהוא פן שהוא בשוליים של השוליים. אם יש 700 אלף העברות בעלות, אז כמה אנשים יתחרטו? זה בשוליים שבשוליים. זה לא המדד. כמות הפעילות שלך בשנה קודמת מהווה פרמטר לטוב ולרע. זה מקל עליך בביטחונות או מרע לך בביטחונות. יש פתח ללכת למסלול צדדי של מכוניות שאני לא אעביר על שמי בתו סוחר. ברור לכם שזה מיד ימשוך את הכל לשם.  אי אפשר לעשות פתח כזה. הם לא רואים את זה בעיניים של הסוחר, הם רואים את זה בעיניים של האדמיניסטרטור.  הבעיה היא לא האדמיניסטרציה, הבעיה היא הסוחר. 
<היו"ר אבישי ברוורמן:>
זאב פרידמן, מה אתה אומר?

<דידי רוזנפלד:>
זה האזרח שבא ורואה תו סוחר.  הוא רואה אותו בכלל לא רשום. 

<יערה למברגר:>
אני לא מבינה את התרחיש. רק אם זה רשום על תו סוחר לא תירשם יד. יש יתרון כלכלי אדיר שלא תירשם יד.
<דידי רוזנפלד:>
את טועה. לא תירשם יד גם אחרת. אם האוטו בקונסיגנציה לא תירשם שום יד. 
<יערה למברגר:>
זה משהו אחר. זה לא הפרק הזה.
<דידי רוזנפלד:>
אנחנו מדברים על הערבות. אוטו יכול להיות אצל סוחר כקונסיגנציה. אז אין שום בעיה, כי מי שנתן לו את האוטו הוא הבעלים של האוטו, קרי יבואן הרכב.
<רונן לוי:>
הוא לא צריך לעשות העברה.
<דידי רוזנפלד:>
זה יכול לקרות. אותו סוחר לא חייב לרשום או לא לרשום את כל המכוניות תחת שמו. 
<יערה למברגר:>
על מי הן רשומות? על שם היבואן?
<דידי רוזנפלד:>
על שם היבואן.
<יערה למברגר:>
הכל עדיין רשום על שם היבואן. היבואן נותן לו בקונסיגנציה? 
<דידי רוזנפלד:>
נכון. 

<יערה למברגר:>
זה נמצא אצלו, לא רשום על שמו ולא נרשמת יד על שום אדם אחר.

<דידי רוזנפלד:>
נכון. 

<רונן לוי:>
זו הנורמה בדרך כלל. 

<דידי רוזנפלד:>
הבעיה היא לא היבואן.

<יערה למברגר:>
רכב משומש הוא רכב אחר.

<קריאה:>
זה אותו דבר.

<דידי רוזנפלד:>
היבואן היום הוא גם יבואן זעיר.

<היו"ר אבישי ברוורמן:>
מה הפתרון? אומר יקי שיש בעיה. קטי אמרה חלק מהדברים, אבל זה דבר בשכיחות נמוכה. האם הדברים שהוא אמר מחזיקים מים או לא מחזיקים מים? אם מחזיקים מים, מה הפתרון?
<אבנר פלור:>
הסעיף הזה מתייחס לרכב עם 0 קילומטרים. אותו סוחר רוכש מהיבואן ורושם אותו על שם תו סוחר. הכמות של הרכבים שאנחנו מתייחסים אליה היא אותם רכבים שנרשמים על שם תו סוחר. בוא תבהיר את הבעיה. 

<היו"ר אבישי ברוורמן:>
תנו דוגמה קטנה למה שקורה.
<קטי מורלי:>
יבואן לא ייתן לסוחר רכב על רישיון הסחר אם הוא לא יירשם. 
<דידי רוזנפלד:>
את לא יודעת מה היבואן העקיף יעשה או לא יעשה.
<היו"ר אבישי ברוורמן:>
דוגמה.

<דידי רוזנפלד:>
אם כתוצאה מכמות המכוניות שהוא יעביר דרך רישיון הסחר הוא יצטרך לתת את הערבות - -
<אבנר פלור:>
את גובה ההון העצמי.
<דידי רוזנפלד:>
סליחה, את גובה ההון עצמי. ברור לך שאם סוחר רוצה לעקוף את ההון העצמי, אז במקום לרכוש את המכוניות, כמו שהציגו הרגע, מהיבואן – היום יש שני סוגים יבואנים - הוא ייקח אותן בקונסיגנציה . כשהוא ימכור זה כאילו הוא קנה וכו'. מה זה אומר? זה אומר שבמקום שהוא יבוא אליך לתו הסחר וירשום את המכונית כדי שאתה תדע כמה ערבות לקחת ממנו בעוד שנה, בעוד שנתיים וכו', הוא יעשה תרגיל,  הוא לא ירשום את זה בכלל. זה תרגיל חוקי.
<אבנר פלור:>
לא ברור לי איך זה חוקי. בשביל למכור רכב חדש שלא נעשה בו שימוש וגם לא נרשם על שם תו סוחר הוא חייב להיות יבואן או שלוחו. איך הוא מוכר רכב שלא נרשם וזה חוקי? 

<יעקב אנוך:>
אבנר, יש דבר שנקרא קונסיגנציה. אתה לוקח מכוניות מהיבואן, מעמיד אותן אצלך במגרש ומוכר אותן בקצב שלך. הן לא שלך כסוחר. הן נשארות של היבואן. בצורה הזאת אין שום תיעוד. אם גודל הערבות שלך תהיה תלויה במספר הזה או בכמות הזאת, כל אחד בשביל להקטין את הערבות ילך יותר לקונסיגנציה ופחות ייקח תו סוחר.
<רון מלכה:>
למה זה רע?
<יעקב אנוך:>
לא אמרתי שזה רע. 

<קריאה:>
הם רוצים פרמטר על הכמות. 

<אבנר פלור:>
השאלה אם זה חוקי. 

<שירה ברגמן:>
אנחנו מדברים פה על ההון העצמי. זאת הסוגיה שמטרידה אותנו. כשאנחנו אומרים שהרכב הוא לא בבעלות אותו סוחר אלא עדיין נמצא בבעלות של היבואן – הם מבררים את הקונסטלציה החוקית משפטית של האירוע הזה  - אז אין השפעה על ההון עצמי, הוא לא נושא בסיכון ובאחריות, ולכן זה לא צריך להיכלל בהון העצמי.
<דידי רוזנפלד:>
נהדר. אז עכשיו אני בלי הון עצמי בכלל. 

<יערה למברגר:>
אז האחריות על היבואן. 

<דידי רוזנפלד:>
גם לסוחר ברבות הימים תהיה תעודת יושר מאיפה לקנות מכונית ומאיפה לא. זה תחת פיקוח.  תיקחי סיטואציה שאני רוצה להיות סוחר ואין לי הון עצמי. יש לי הון עצמי על שתי מכוניות. אני אוציא תעודת סוחר על שתי מכוניות, כי זה מה שאני אצהיר למשרד התחבורה. עד עכשיו זה בסדר?

<קריאה:>
כן.

<דידי רוזנפלד:>
אני אבוא עכשיו ליבואן ישיר, עקיף או כל יבואן אחר שכתוב בחוק ואגיד לו להעמיד אצלי 20 מכוניות. מה רואה הלקוח שמגיע? הוא רואה תו סוחר. הוא מניח שכל ה-20 האלה, למעט השתיים האלה, עומדות תחת אותה בקרה וטיפול. 
<היו"ר אבישי ברוורמן:>
נכון. זאת הבעיה.
<שירה ברגמן:>
זאת איננה בעיה. ה-20 האלו חוסות תחת ההון העצמי של היבואן הישיר או העקיף.
<יעקב אנוך:>
לא. 

<היו"ר אבישי ברוורמן:>
יש 20 מכוניות. 2 הן של רוזנפלד, 18 של מישהו אחר. את אומרת שאין בעיה. הוא אומר שיש בעיה.  

<יעקב אנוך:>
למה צריך הון עצמי? על מי את רוצה להגן?

<שירה ברגמן:>
על הצרכן.
<יעקב אנוך:>
כשעומדות 20 מכוניות אצל רוזנפלד במגרש, אז הצרכן לא יודע של מי המכוניות. הוא לקח מהצרכן את הכסף, הוא לא העביר לאף אחד ולא נתן את האוטו.  איך הגנת עליו?
<קריאה:>
זאת כבר הונאה.

<שירה ברגמן:>
הצרכן צריך לדאוג - -
<יעקב אנוך:>
זה החיים.

<קטי מורלי:>
הצרכן יכול לבדוק שהרכב רשום על רישיון הסוחר. ברגע שהוא מברר ורואה שהרכב רשום על שם אבנר ולא על שם הסוחר, הוא כבר רואה שיש בעיה.

<קריאה:>
אתם מבקשים פרמטר של כמות.

<שירה ברגמן:>
איך הוא מוכר את ה-20 של רוזנפלד?

<יעקב אנוך:>
הוא ייקח כסף ולא ייתן את הרכב.
<אבנר פלור:>
זה אסור.

<שירה ברגמן:>
אתה מתאר מצב של פשע.

<יעקב אנוך:>
זה השוק. את לא רואה כלבוטק? את לא רואה את כל המקרים?
<דידי רוזנפלד:>
כל הנושא עלה רק מסיבה אחת. הנושא לא עלה בגלל שלא צריך. כן צריך את כל מה שכתוב בסעיף, זה בסדר גמור - -

<היו"ר אבישי ברוורמן:>
מה אתה מציע כדי לפתור את הבעיה?
<דידי רוזנפלד:>
להוריד את הכמויות שהוא מכר. 
<קריאה:>
להוריד את הפרמטר של שנה קודמת.

<דידי רוזנפלד:>
את הפרמטר של השנה הקודמת. הדבר היחיד הוא לקבוע את המינימום של הון עצמי. 

<זאב פרידמן:>
ידידיי אנוך ורוזנפלד מציעים שנוריד את הנתונים הכלכליים. נניח הורדנו את הנתונים הכלכליים, האם זה מונע את אותה סכנה שהם מדברים עליה של לקחת את הכסף ולא להעביר את הרכב?
<קריאה:>
לא.
<זאב פרידמן:>
ודאי שלא. אני מניח שהרציונל שעומד בבסיס הסדרת החוק הוא לקבוע מי האדם שמורשה, מי הוא אותו בן אדם שמקבל את הרישיון. הנחת הבסיס צריכה להיות שאותו אדם שמקבל את הרישיון זה אדם שפועל כדת וכדין. לכך אנחנו מצפים. אם הוא יעשה משהו שלא כדת וכדין הוא יעמוד למשפט. צריך לקבוע סנקציה חמורה על מי שמפר את ההוראות. 
<היו"ר אבישי ברוורמן:>
אני פונה אליך בתור נציג הצרכנים בשם הציבור הגדול והנורא. אתה תומך בסעיף כמו שהוא עכשיו?
<זאב פרידמן:>
כן.

<היו"ר אבישי ברוורמן:>
דידי ואנוך, שמעתי אתכם רבות. אני מאשר את הסעיף.
<איתי עצמון:>
עם השינויים. 

<היו"ר אבישי ברוורמן:>
עם השינויים.

<יערה למברגר:>
חובות סוחר
76.
על סוחר מיבואן יחולו החובות הקבועות בסעיפים 67,68,70 ו-72 עד 74 

ברכב מיבואן

בשינויים המחויבים. 

אלה סעיפים שהקראנו בישיבה הקודמת ובישיבה הזאת . 

<היו"ר אבישי ברוורמן:>
יש התאמה.

<יערה למברגר:>
של חובות משווק רכב. בחרנו את הסעיפים הרלוונטיים להחיל. סעיף 67 מהישיבה הקודמת מדבר על הבטחת כספי הקונה. 

<איתי עצמון:>
מי הקונה? הקונה זה הסוחר?

<קטי מורלי:>
הצרכן הסופי.

<רונן לוי:>
אם מכרת אוטו חדש - -

<יערה למברגר:>
סעיף 68 מתייחס לתיאור הרכב. סעיף 70 טרם הוצבע . סעיף 72 מתייחס לרישום הרכב. בסעיף 73 דיברנו על תעודת האחריות. בסעיף 74 דיברנו לפני כמה רגעים על הנזק. אלה הסעיפים הרלוונטיים לפרק.
<איתי עצמון:>
מבחינת רישום הרכב בסעיף 72, עניין רישום הבעלות ברכב. מה בעצם התחולה של הסעיף לפי סעיף 76? איך אנחנו קוראים אותו? רושם את הרכב על שם הקונה בטרם מסירתו לקונה?
<יערה למברגר:>
אותו הסדר. במקום  "משווק רכב" בא "סוחר ברכב מיבואן".
<היו"ר אבישי ברוורמן:>
אני מאשר.
<יערה למברגר:>
סימן ב': סוחר ברכב שאינו רכב חדש
רישיון סוחר ברכב
77.
 מי שנתקיימו בו כל אלה זכאי לקבל רישיון למכירת רכב שאינו רכב

שאינו רכב חדש


חדש:

(1) הוא עוסק מורשה תושב ישראל או תאגיד רשום כדין שאחד מבעלי

העניין בו לפחות הם תושבי ישראל כפי שקבע השר.
פה אפשר להכניס את אותו תיקון שאיתי העיר קודם.

<איתי עצמון:>
ומנהלו הכללי?

<יערה למברגר:>
כן.

<איתי עצמון:>
מה בדיוק השר אמור לקבוע כאן?

<קריאה:>
השר לא צריך לקבוע.

<יערה למברגר:>
זה היה אמור להיות בפסקה (2).
<אבנר פלור:>
יש טעות סופר בסעיף קטן (2).
<איתי עצמון:>
את התיבה "כפי שקבע השר" אנחנו מעבירים לפסקה (2), ומוסיפים אחרי המילים "שאחד מבעלי העניין בו" את המילים "ומנהלו הכללי".
<אבנר פלור:>
כן. אנחנו נעשה את אותו תיאום.

<יערה למברגר:>
(2) לרשותו מקום מתאים לניהול עסקו ובכלל זה לחניית כלי 

הרכב שהוא מוכר;

זה צריך להיות "כפי שקבע השר" בהתאמה לתיקון הקודם.

<היו"ר אבישי ברוורמן:>
ברור. אין הערות? אישרנו. 

<איתי עצמון:>
מה תהיה תקופת הרישיון שמוסדר כאן?
<אבנר פלור:>
גם 3 שנים.
<איתי עצמון:>
איך לומר את זה? בהוראה נפרדת? 

<היו"ר אבישי ברוורמן:>
איך שאדוני ממליץ לי. 

<איתי עצמון:>
צריך לאשר הוראה נפרדת, שעניינה תקופת הרישיון. אני מבין שזה 3 שנים.
<היו"ר אבישי ברוורמן:>
סעיף נוסף. אנחנו מוסיפים בסעיף 77 את סעיף קטן (3). 
<דידי רוזנפלד:>
למה לסוחר כזה אין הון עצמי?  ברכב חדש ביקשתם הון עצמי. התווכחנו לפי מה. 
<קריאה:>
אני מסכים עם דידי שפה הבעיה. כל הפרק הזה שהוספנו זה כדי להסדיר בעיקר את סוחרי הרכב המשומש. גם שם חייב שיהיה הון עצמי.
<זאב פרידמן:>
הוועדה ביקשה את ההוספה של הפרק הזה לאחר שהצפנו פה בוועדה את כל מה שקורה בשוק שהוא מאוד מאוד פרוץ וגורם נזקים דרמטיים לאנשים. רכישת רכב לא אחת זו העסקה השנייה הגדולה בחייו של האדם. אנשים נופלים. אני יכול לספר על מקרים קורעי לב. היום אנחנו מדברים על מצב שבו אנחנו מותירים חלק מהמצב על כנו בכך שאנחנו מותירים את שאלת הסחר ברכב משומש באופן וולונטרי. הוא נותר להחלטתו ולשיקול דעתו של סוחר. אני חושב שהיה צריך להטיל חובה על כל מי שסוחר ברכבים לעשות את זה באופן מורשה.

<רונן לוי:>
זה בדיוק הפוך. 
<קריאה:>
הוא מוכן לעשות את זה בלי תו סוחר.

<רונן לוי:>
למישהו שאין רישיון מותר לעשות את זה?  
<זאב פרידמן:>
לא יהיו לו את היתרונות.

<רונן לוי:>
מי שלא יהיה לו רישיון לעסוק בסחר ברכב משומש, יוכל לפי החוק לעסוק בסחר כזה?
<זאב פרידמן:>
בוודאי.

<רון מלכה:>
גם אם הוא לא - -
<קטי מורלי:>

כמעט כולם חתומים כיום על ההתחייבות ומורשים למכור רכב 0 קילומטר. תצאו מתוך הנחה שכל אלה שמוכרים את המשומש ימכרו גם 0 קילומטר. הם יצטרכו לעמוד בהון העצמי, כי כולם לא מחזיקים רק ישנות, הם מחזיקים גם  0 קילומטרים. כולם חתמו על ההתחייבות. אנחנו נגיע ליום שכולם יהיו כאלה שמוכרים גם 0 קילומטר.
<רונן לוי:>
רישוי לא צריך להפוך לחסם בשביל להיכנס לשוק. בשביל זה עשינו רישוי. תו סוחר הוא לא רישוי. אנחנו מדברים על מקצוע מוגבל.
<יערה למברגר:>
יש שם גם רישיון סחר. 

<רונן לוי:>
רישיון סחר הוא לא רישיון עיסוק. 

<יערה למברגר:>
אתה צודק שזה רישיון - -

<רונן לוי:>
עכשיו אנחנו מדברים על רישיון עיסוק, נכון?

<יערה למברגר:>
אתה צודק.

<רונן לוי:>
מי שאין לו את רישיון העיסוק, יכול לעסוק בזה?
<יערה למברגר:>
החוק יוצר מבנה שעל מה שנכנס בתוך שירותי הרכב – נצטרך לתקן את ההגדרות כמו שעו"ד עצמון אמר קודם - יש חובה של רישוי, אחרת אי אפשר לעסוק בו. אני יכולה להקריא שוב את סעיף 3, שהוא הסעיף הבסיסי שהוצבע: "לא ייתן אדם שירות רכב אלא אם כן קיבל רישיון למתן אותו שירות ובהתאם לתנאי הרישיון ולהוראות חוק זה". זה אחד התנאים שנדרש מבקש הרישיון לעמוד בהם. הוא לא יוכל לעסוק בזה, אלא אם כן הוא עומד בתנאים.
<רונן לוי:>
באנו להסביר שלא צריך להפוך את רישוי העיסוק לחסום. אלה שני דברים שונים. אנחנו רוצים לפתוח שווקים, לא לחסום אותם. אם יתחילו לשים עכשיו אלף חסמים  אנשים לא ייכנסו. 

<איתי עצמון:>
אנחנו לא מכניסים דרישת הון עצמי כאן?
<קריאה:>
לא צריך.

<היו"ר אבישי ברוורמן:>
אישרתי את 77 עם כל התיקונים, הנוסחים וההתאמות. אנחנו עוברים לסעיף 78.
<יערה למברגר:>
צריך להוסיף כותרת לסעיף 78. אני רואה שאין לה כותרת.
<איתי עצמון:>
אנחנו נמצא את הכותרת המתאימה.
<יערה למברגר:>
זה יכול להיות: "חובות סוחר ברכב שאינו רכב חדש".

78.
על סוחר ברכב שאינו רכב חדש יחולו החובות הקבועות בסעיפים


68,72, ו-74 בשינויים המחויבים. 

 פה בדקנו מה הסעיפים הרלוונטיים בהתאם לתחום העיסוק. החלנו פחות סעיפים מאשר בסימן הקודם. חלק מהעניינים, כיוון שמדובר ברכב משומש, מוסדרים בחוק מכירת רכב משומש (זכאות למידע וגילוי נאות) מ-2008. הוא לא חל על רכב חדש אבל כן על רכב משומש. חלק מהעניינים מוסדרים שם בצורה נכונה ומספקת. אין צורך להחיל סעיפים שרק יכולים לעורר שאלות וכפילויות. 
<איתי עצמון:>
אני רואה שבסעיף 73, שעניינו תעודת אחריות, לא חל העניין הזה.  
<דפנה עין דור:>
זה רכב שאינו חדש.

<איתי עצמון:>
מה לגבי רכב שנרשם על שם סוכן מורשה? רכב חדש מוגדר כרכב שטרם נרשם לראשונה לתנועה בדרכים בישראל או במדינה בחוץ.
<יערה למברגר:>
קודם זה היה סוחר ויבואן ישיר או עקיף. זה לא אומר בהכרח רק רכב חדש. הסימן הקודם חל גם על רכב שנרשם על שם סוכן מורשה. פה זה רכבים משומשים.

<איתי עצמון:>
זה לא רכב חדש כהגדרתו בסעיף ההגדרות?
<יערה למברגר:>
בגלל זה הוספנו הגדרות של סחר ברכב שאינו רכב חדש.
<איתי עצמון:>
אנחנו משתמשים בתיבה "רכב חדש".  רכב חדש מוגדר בסעיף ההגדרות.
<אבנר פלור:>
שאינו רכב חדש.

<יערה למברגר:>
אולי צריך להוסיף בהגדרה את המילים "ולא נרשם על שם סוכן מורשה".
<איתי עצמון:>
בהגדרה שהוועדה אישרה?

<יערה למברגר:>
אנחנו רוצים רכבים שהם במובן העממי משומשים. רכב שנרשם אצל סוכן מורשה והוא עם הניילונים, כמו שנאמר קודם, אמור להיכנס לקטגוריה הקודמת. בגלל זה הכנסנו שם יבואן עקיף. 
<אבנר פלור:>
אני מקבל את מה שאתה אומר. צריך לעשות רביזיה על ההגדרה?
<איתי עצמון:>
אני חושב שאין ברירה, כיוון שההגדרות אושרו.
<אבנר פלור:>
נגיש רביזיה.

<אהוד שניידר:>
בסעיף 78, שמחילים עליו את סעיפים 68,72 ו-74, אני סבור שצריך להחיל גם את סעיף 67, שמדבר על הביטחון שיכול הקונה לקבל במקרה והוא יבחר בערבות הבנקאית. אין סיבה במקרה הזה שלא תהיה לו בחירה כזאת.

<אבנר פלור:>
אבל לפי הסכום שנקבע בסעיף.
<היו"ר אבישי ברוורמן:>
מקובל לפי הסכום שנקבע בסעיף.
<איתי עצמון:>
גם סעיף 67 יהיה בגדר הסעיפים בסעיף 78?

<יערה למברגר:>
כן

<היו"ר אבישי ברוורמן:>
אני מאשר את זה בתיקון שניידר.
<יערה למברגר:>
סימן ג': הוראות כלליות

חובת דיווח בנושא
78א
(א) בעל רישיון לפי סימן (א) יגיש למנהל מידי שנה אישור רואה חשבון

הון עצמי


המבוסס על דוחות כספיים מבוקרים לגבי השנה הקודמת, כי יש לו הון





הון עצמי כאמור בסעיף 75(3).





(ב) פחת ההון העצמי שנקבע לפי סעיף 75(3), ידווח על כך למנהל בכתב 





בתוך שבעה ימים.

<היו"ר אבישי ברוורמן:>
אני מאשר.
<יערה למברגר:>
חובת הצבת שלט
78ב
בעל רישיון לפי פרק זה יציב שלט בולט בעין במקום הנראה




לעיני הלקוחות שיכלול את שם הסוחר ומספר רישיונו.

<איתי עצמון:>
השלט יוצב במקום המכירה?
<יערה למברגר:>
כן.

<איתי עצמון:>
אני חושב שצריך להוסיף.

<יערה למברגר:>
אפשר לכתוב את המילים "במקום המכירה הנראה לעיני הלקוחות.."

<היו"ר אבישי ברוורמן:>
אנחנו מאשרים.  

<יערה למברגר:>
חובות לפי חוק

78ג.
בעל רישיון לפי סימן ב' יעמוד בהוראות חוק מכירת רכב משומש

מכירת רכב משומש

(זכאות למידע וגילוי נאות), התשס"ח-2008.

אמרנו כבר קודם שרכב משומש נכנס לגדר החוק מ-2008. הסיבה שאנחנו חוזרים על זה פה היא כדי לתת אפשרות אכיפה נוספת של הוראות החוק שכיום הן רק פליליות. ברגע שזה יהיה תנאי לפי החוק הזה, נוכל לשלב את זה באפשרויות אכיפה חלופיות, כמו למשל עיצומים כספיים.  זה יהפוך להיות אחד מהתנאים לפי החוק הזה. 

<היו"ר אבישי ברוורמן:>
אני מאשר.
<יערה למברגר:>
איסור הסעה
78ד
בעל רישיון לפי פרק זה לא יסיע נוסעים ולא יוביל מטען ולא ירשה לאחר




להסיע נוסעים או להוביל מטען בתמורה, בכלי הרכב שבהם הוא סוחר;

זה סעיף שנמצא כבר היום בתקנות התעבורה בהסדר של תו הסחר.
<לאה ורון:>
אדוני מאשר את סעיפים 78א, 78ב, 78ג ו78ד?
<היו"ר אבישי ברוורמן:>
אני מאשר.

<איתי עצמון:>
מה יהיה דינם של אלה שמחזיקים היום רישיון סחר לפי תקנות התעבורה?  
<יערה למברגר:>
צריך לעשות הוראות מעבר.
<איתי עצמון:>
הדבר יבוא לידי ביטוי בהוראות המעבר?

<יערה למברגר:>
כן.

<רון מלכה:>
היום המצב שהם יכולים לנהוג באוטו בלי חובת בדיקה או נסיעת מבחן של הלקוח.  

<יערה למברגר:>
כתוב: "לא יסיע נוסעים ולא יוביל מטען".
<יעקב אנוך:>
אני רוצה להעיר על סעיף 78ד. 
<היו"ר אבישי ברוורמן:>
אישרתי אותו הרגע.

<יעקב אנוך:>
יש היום תופעה נרחבת מאוד של סוחרי רכב עם תו סוחר שבמבחן משתמשים ברכב לשימושם העצמי ללא שום הגבלה. צריך להוסיף פה שאסור לעשות גם שימוש ברכב לשימוש עצמי. 
<היו"ר אבישי ברוורמן:>
האם יש בהערה של מר אנוך משום התבונה?
<קטי מורלי:>
איך הוא יראה אותו לרוכשים פוטנציאלים?
<יעקב אנוך:>
זה לא שימוש עצמי.

<דידי רוזנפלד:>
הוא לא יכול לנסוע עליו בשבת לסחנה.
<קטי מורלי:>
גם היום לא.

<יעקב אנוך:>
זה לא כתוב. היום זה כן.
<קטי מורלי:>
הם עוברים על החוק.
<יעקב אנוך:>
אין חוק.

<יערה למברגר:>
נראה לי בסיסי שהוא לא יסיע נוסעים, הוא לא יוביל מטען בתמורה.  

<יעקב אנוך:>
אבל הוא מסיע את עצמו. במקום שהוא ייסע באוטו - -
<קטי מורלי:>
הכוונה פה למשהו אחר. יש אנשים שעושים שימוש ברכב פרטי ולוקחים תמורה מאנשים. זה אסור. זאת הכוונה. אם האוטו צריך תיקון, או צריך לבצע - - 
<יעקב יהודה רודד:>
לא על זה מדברים. מדברים על מצב שלוקחים את הילדים בשבת לבקר בכנרת.  

<קטי מורלי:>
אנחנו יודעים שזה קיים. 
<יעקב אנוך:>
צריך להכניס פה סעיף שזה אסור.

<קטי מורלי:>
יש הרבה עבריינים. 

<יעקב אנוך:>
הם לא עבריינים.

<קריאה:>
גם היום זה אסור.

<יעקב אנוך:>
סוחר רכב שצריך לנסוע היום לאיזה שהוא מקום, לוקח את הרכב עם תו סוחר ונוסע לאן שהוא רוצה. 
<לאה ורון:>
למה זה רע? מה רע בזה שיש לו במגרש רכב והוא נכנס לרכב ונוסע? יש איזו מניעה?
<דידי רוזנפלד:>
הוא הפקיד את הרישיון.

<יעקב אנוך:>
בשביל מה הוא הפקיד רישיון?

<דידי רוזנפלד:>
האגרה מפסיקה להיות משולמת?
<יעקב אנוך:>
כן.

<קטי מורלי:>
הרכבים שנרשמים על רישיון סחר נכנסים באופן אוטומטי להפקדה.  ברגע שרישיון מופקד אסור לנסוע בו כי הוא מופקד, הוא מוקפא. מותר לאותו סוחר ורק לסוחר עם שלט במבחן לעשות סיבוב על מנת להראות את הרכב לרוכש הפוטנציאלי, או לקחת אותו על מנת לבצע לו טסט ולהחזיר למגרש. חל איסור מעצם זה שהרישיון מופקד. מה שיקי אומר זה שהם לוקחים את השלט במבחן וחוגגים בסחנה. זה נושא אכיפתי יותר, כי אני בנקודת זמן לא יכולה לדעת מי עושה שימוש לסחנה או לדיסקוטק.
<רונן לוי:>
אתם עושים בלבול בין הרישיון של הרכב לבין הרישוי של העוסק. זה לא קשור.

<היו"ר אבישי ברוורמן:>
איתי, יש בעיה?

<איתי עצמון:>
אני לא חושב.

<היו"ר אבישי ברוורמן:>
יערה, יש בעיה?

<יערה למברגר:>
לא.

<היו"ר אבישי ברוורמן:>
הערת אנוך נשארת בתור הערה היסטורית.

<יערה למברגר:>
אני מציעה שנחזור לסעיף 52. סעיף 52 שנדון בישיבות קודמות מדבר על התקשרות יבואן רכב מסחרי עם מוסך. הכנסנו בסעיף מספר תיקונים בעקבות הערות הייעוץ המשפטי, בעקבות ההערות שעלו ממשתתפי הדיון. 


52.
(א) לא יתנה יבואן רכב מסחרי את התקשרותו עם מוסך לשם היותו מוסך



שירות של יבואן בתנאי מן התנאים האלה:

(1) תיקון רכב במוצר תעבורה מסוים או בסוג מסוים של מוצר תעבורה מבלי

להציע ללקוח מוצר תעבורה מתאים אחר לפי סעיף 103.

(2) מתן שירות לכלי רב שיובאו על ידי היבואן בלבד;
(3) מחיר מוצר תעבורה או מחיר השירות לרכב שהמוסך נותן.
(4) מתן דיווח על העניינים המפורטים בפסקאות (1) עד (3);
(ב) הוראות סעיף קטן (א) לא יחולו ככל שמדובר במוצרי תעבורה ובשירותי

תחזוקה לרכב הניתנים במסגרת אחריות בשיעור כאמור בסעיף 42(ג) או 

במסגרת תקלת בטיחות סדרתית או במקרים נוספים שקבע השר;

סעיף 103, שמאוזכר בסעיף 1  - כשנגיע אליו נתקן אותו טיפה ונבהיר - מדבר על החובות של המוסך כלפי הלקוח. הוא בין היתר אומר שחובה עליו להציע ללקוח חלופות של מוצרי התעבורה המתאימים. 

<איתי עצמון:>
מגוון של מוצרים.
<יערה למברגר:>
כן, רק המתאימים לרכב. זה מקשר את זה להצעה ללקוח של החלופות.  השיעור של האחריות בסעיף 42(ג) שבסעיף (ב) דומה לצו המוסכם שמדבר על יותר מ-90%. אנחנו פשוט מפנים ומשתמשים פה באותה הגדרה. הוספנו פה מקרים נוספים שקבע השר בנוסף לריקול ולאחריות, כי יכול להיות שיהיו סיטואציות נוספות שנרצה להוסיף בתקנות שלגביהן לא תחול פסקה (א).
<אבנר פלור:>
סעיף 51 מחייב את היבואן לפרסם את התנאים להתקשרות עם מוסך השירות.  הסעיף הזה אוסר על היבואן להתנות את ההתקשרות שלו עם המוסך בתיקון מוצרי תעבורה מסוימים שהוא רוצה לחייב אותו. אנחנו מתייחסים פה למחיר של מוצר התעבורה ולמחיר של השירות לרכב שבמוסך. סעיפים (1),(2) ו-(3) יהיו תחת דיווח. ב-52 (ב) התבססנו על הצו המוסכם של הממונה.
<היו"ר אבישי ברוורמן:>
קיבלתי מכתב ב-22 ביוני 2014 מרונן לוי ואריה אשד לגבי הסעיף הזה. אני אתן לרונן להציג את זה. הוא הציע תיקון לנושא הזה. הוא הציע הגבלת כמות מוסכי השירות שבבעלות יבואן רכב למוסך אחד לכל היותר.  יש לזה משמעות. מכיוון שמטרת יישום הרפורמה היא הגברת התחרות, הוא מציע  - -
<אבנר פלור:>
המכתב שאתה מתייחס אליו כרגע מתייחס לנושא הכללי של בעלות של יבואנים על יותר ממוסך אחד. זה סעיף שהוא בפני עצמו. 
<יערה למברגר:>
הוא לא עוסק בבעלות. 

<היו"ר אבישי ברוורמן:>
מקובל עלי. 

<רונן לוי:>
מה שכתבנו במכתב זאת אותה לוגיקה.  מפריע לנו שההתניה פה היא רק בהתקשרות, שאין פה פעולת "עשה" או "אל תעשה". בסעיף 52(א) ביקשנו שיהיה איסור כמו דיבר, שאומר "אל תפעל", "אל תשפיע".
<היו"ר אבישי ברוורמן:>
מה הניסוח?
<יערה למברגר:>
סעיף 45, שהצבענו עליו, מדבר על משהו בכיוון הזה. אני חושבת שהוא גם מנוסח בדומה לחוק המזון. הוא מדבר על "לא יכתיב - -
<רונן לוי:>
אנחנו מדברים פה עכשיו על התקשרות. 

<יערה למברגר:>
זה בכיוון שאתה מדבר עליו. כתוב: "לא יכתיב ולא ימליץ".   זה בדיוק מדבר על הפעולה. אפשר לכתוב "לא יתנה יבואן רכב מסחרי את התקשרותו עם מוסך, לא יכתיב ולא ימליץ לו". זה מדבר על הפעילות. 
<איתי עצמון:>
הרחבה של תחולת הסעיף מעבר להתקשרות.
<רונן לוי:>
אין לנו למי להתלונן.
<יערה למברגר:>
יש לי עדיפות שסעיפים דומים ינוסחו בחוק באופן דומה, כי אחרת זה מעלה לי שאלות פרשניות  רבות.  

<היו"ר אבישי ברוורמן:>
קח דוגמה על מנת להסביר את הבעיה.
<רונן לוי:>
הצד החלש בנישואים מקבל הגנה מהחוק. מועסק מול מעסיק, אישה חלשה. פה אנחנו רוצים לקבל הגנה לא רק בהתניה בהתקשרות אלא בחיים. אנחנו רוצים לקבל דיבר ושיהיה רגולטור שכשאנחנו מתלוננים הוא יוכל לעשות חקירה ולתת לזה מענה.
<היו"ר אבישי ברוורמן:>
זאב, איך זה מתבטא בניסוח?
<זאב פרידמן:>
אחת הבעיות נמצאת בביטוי "את התקשרותו". הבעיה היא שהוא לא יתנה את עצם ההתקשרות, את פעולת ההתקשרות. רשום אצל אבנר הנוסח.
<אבנר פלור:>
מה שהוצע על ידי זאב זה להוסיף אחרי המילים  "מוסך שירות של יבואן" את המילים "ולא יעשה דבר שיש בו כדי להשפיע על מוסך לפעול בתנאי מהתנאים האלה".  

<זאב פרידמן:>
אז אתה מתייחס להתקשרות ולחיי החוזה.
<יערה למברגר:>
זה נוסח רחב. אני לא יכולה להבין אותו. לא נוכל לאכוף אותו. זה לא הנוסח המקובל בחוקים דומים.  

<רונן לוי:>
דווקא את הנוסח שלך אי אפשר לאכוף. זה או שאני אחיה איתו, או שאני לא אחיה איתו.  
<יערה למברגר:>
אני מבינה את ההערה. הצעתי הצעה שמרחיבה מאוד את תחולת הסעיף. היא מדברת על כך שהוא לא יכתיב ולא ימליץ. 
<זאב פרידמן:>
מתי הוא לא יכתיב ולא ימליץ? לגבי מה? לגבי ההתקשרות. 

<איתי עצמון:>
לא, מעבר להתקשרות.
<יערה למברגר:>
אני מציעה לכתוב כך: "לא יתנה במסגרת התקשרות, לא יכתיב ולא ימליץ בעניינים המפורטים בפסקאות (1) עד (4)". אני מבינה את ההערה שלכם שזה לא יהיה רק במסגרת ההתקשרות. אני מנסה להרחיב את הסעיף.  עדיין לא הבנתי למה ההתייחסות למילים "לא יכתיב ולא ימליץ", שזה הנוסח שמקובל בחוק הזה ובחוקים אחרים, לא עונה על מה שאתם רוצים. למה היא כל כך שונה מההצעה שלכם מבחינתכם כדי להשיג את המטרה שאתם רוצים?
<היו"ר אבישי ברוורמן:>
עו"ד פרידמן, מה שונה ההצעה של עו"ד למברגר מהתיקון שאתה ניסחת?
<זאב פרידמן:>
אני חושב שאם ייכתב כך: "לא יתנה ולא ימליץ יבואן רכב מסחרי למוסך לשם תנאי מהתנאים הבאים", זה בסדר. הביטוי "התקשרות" הוא זה שבעצם - -
<איתי עצמון:>
אתה מציע למחוק את התיבה "התקשרות"?
<זאב פרידמן:>
זה בעצם מצמצם רק לעניין ההתקשרות בלבד. זה לא נכון.
<איתי עצמון:>
לא יתנה, לא יכתיב ולא ימליץ?
<זאב פרידמן:>
אתה שוב מגיע למילים "את התקשרותו".

<יערה למברגר:>
לא יתנה יבואן רכב מסחרי את התקשרותו עם מוסך, לא יכתיב ולא ימליץ לו בעניינים המפורטים בפסקאות (1) עד (4). אני משאירה בהתחלה את המילים "את התקשרותו", אבל בחלק השני אני מתייחסת לפסקאות (1) עד(4) ולא תולה את זה בהתקשרות.
<זאב פרידמן:>
בסדר גמור.

<היו"ר אבישי ברוורמן:>
את תיקון למברגר, לוי ופרידמן אישרנו.
<אהוד שניידר:>
בסעיף 52 (א)(1) אני מבקש שיוסיפו ביחס למוצרי התעבורה את המילים "ובלבד שעומדים בדרישות איכות והתאמה".  הבקשה הזאת היא לא המצאה שלנו. היא קיימת בצו הממונה על ההגבלים העסקיים שאושר בשנת 2002. 
שתי ההערות הנוספות מתייחסות לעניין החציצה הפיזית. הממונה על ההגבלים העסקיים, במסגרת הדיונים על הצו המוסכם, הסכים לקבל את העובדה שיצרני הרכב דורשים במסגרת הבידול והמיתוג של המוצרים שלהם שהשירות יינתן במקום שהוא מוגדר ספציפית ומאופיין על ידי יצרני הרכב. אנחנו מבקשים שבסעיף (2) יהיה כתוב שמותר להתנות. לא יאסור לטפל במוצר תעבורה אחר, אבל בתוך חציצה פיזית. יהיה חלק שמוקצה למוצר אחד, חלק שיכול להיות מוקצה לאחר.
לגבי המידע. מחקו את סעיף (4) לגבי קבלת המידע. יבואני הרכב לא יוכלו לדרוש מידע לגבי מוצרי תעבורה. בצו הממונה על ההגבלים העסקיים יש מידע לגבי מוצרי תעבורה שאנחנו זכאים והוכר שאנחנו נוכל לקבל מהמוסכים המורשים, כדי שנוכל לנהל את המלאי. לא לגבי השם של הספק, לא לגבי המחירים, אלא לגבי הכמויות. העניין הזה אושר. אין סיבה שכרגע הוא לא יאושר, מה גם שמטילים על יבואני הרכב חובות מוגברים לעניין ניהול המלאי.
הערה נוספת היא לגבי הסכמי תחזוקה. זה הוכר במסגרת פסיקה של בית המשפט העליון בפסק דין אוטו ליין. לא מספיק אחריות ותיקוני ריקול, אלא גם הסכמי תחזוקה שאנחנו היבואנים מוכרים לציי הרכב. אנחנו, הלקוחות של מוסכי הרכב, מעוניינים שנוכל לדרוש את סוג מוצרי התעבורה שיותקנו בכלי הרכב.
<אוריאל סיטרואן:>

בצו היה מוצר תעבורה העומד בדרישות איכות והתאמה.  יש רצון של היבואנים לדאוג למוניטין שלהם. כאשר יש להם מוסכי שירות מורשי יבואן הם רוצים שגם המוניטין של המוסך, המוניטין של המותג שהם מייבאים יישמרו. 
<זאב פרידמן:>
זאת גם זכות של הצרכן.
<אוריאל סיטרואן:>
מצד שני, ברגע שהיבואן יכול להחליט מה זה מוצר תעבורה העומד בדרישות איכות והתאמה - -
<יעקב אנוך:>
לא היבואן מחליט.
<אוריאל סיטרואן:>
ברגע שיש איזה משהו כזה שהוא קצת עמום,  יכולים להגיע למצב שבסוף ממליצים רק על מוצר אחד. 
<איתי עצמון:>
כמו למשל רק מקוריים. יש רשימה ארוכה.
<אוריאל סיטרואן:>
זה יכול להיות מוצרים שרק היבואן הוא היחיד שמוכר. אנחנו רואים שיש מחירים גבוהים.

<היו"ר אבישי ברוורמן:>
המלצתך היא לקבל את הנוסח הקיים?
<אוריאל סיטרואן:>
לקבל את הנוסח. אם זה פוגע ביבואן בזה שיש סכנה למוניטין שלו, הוא תמיד יכול להוריד את המחיר של החלף המקורי כך שהצרכן יבחר בחלף.
<שירה ברגמן:>
אני מצטרפת לדעתו של אוריאל. אנחנו מבינים שיש כאן איזה שהוא איזון. אנחנו רוצים לאזן בין חובות צרכניות וזכויות קניין כאלו ואחרות, לבין הרצון לעודד תחרות. כפי שאוריאל אמר, אנחנו מכירים היטב את הסוגיה של מוצרי התעבורה החליפיים בארץ, שהעלות שלהם ביחס למדינות המערב גבוהה בעשרות אחוזים ולעיתים גם מעבר לכך. אנחנו מכירים את הסוגיה שבישראל יש אנומליה יוצאת דופן בשימוש בחלקי תעבורה מקוריים. ביחס לעולם האחוזים כאן גבוהים בהרבה. הסעיף הזה בהחלט נועד לנסות לתמוך בשינוי.
<היו"ר אבישי ברוורמן:>
את מחזקת את מה שאמר אוריאל.
<אבנר פלור:>
בסעיף (1) אנחנו מפנים לסעיף 103. בסעיף 103 כתוב: "על המוסך להתקין סוגי מוצרי תעבורה המתאימים לטיפול ברכב". האחריות של אותו מנהל מקצועי במוסך היא להתאים את החלק שיהיה מותאם לרכב. בשנים האחרונות, כפי שהציגה שירה ואוריאל סיטרואן, רואים בנושא של מוצרי התעבורה שהתחרותיות מאוד מאוד בעייתית. אנחנו רואים הפרשי מחירים מאוד גדולים בתוך החלקים המקוריים עצמם. יש הפרשי מחירים מאוד גדולים בין המקורי אל מול התחליפי. אנחנו בתהליך עבודה של שינוי דרישות ייחודיות ישראליות - הן של משרדי הממשלה השונים והן של המעבדות המוסמכות - ותקנים ישראלים ייחודיים שיצרו את המצב הזה של צמצום הייבוא של חלקים וייצור של חלקים מתאימים לרכב.

מה שאנחנו בעצם נעשה גם בפרק הבא זה נתייחס לנושא של מוצרי תעבורה, למודל עצמו. מדובר במוצרי תעבורה שעומדים בדרישות תקינה, שעומדים בסטנדרטים בינלאומיים.  אני חושב שהסעיף הזה, כמו שהוא כתוב, מאוזן ונותן מענה ללקוח הסופי שהרכב יוצא ברמה הבטיחותית שישנה.

<יערה למברגר:>
ההשוואה בין הסעיף לצו המוסכם מורכבת בעיני. ניסו לדבר פה על הסייגים שנמצאים בצו המוסכם, אבל גם תחולת הסעיף לא זהה לתחולה במצב המוסכם . אי אפשר להשוות. התחולה, להבנתי, של הסעיף בצו המוסכם רחבה יותר, ולכן תחולת הסעיף רחבה יותר והסייגים רחבים יותר. אני רואה את הסעיף הזה כסעיף יותר ספציפי. אני קראתי את הצו המוסכם כרחב יותר. ההשוואה היא קשה. קשה לי להגיד מה רחב יותר ומה צר יותר. אני לא יכולה לקחת סייג משם ולהעתיק אותו כמו שהוא. 

<היו"ר אבישי ברוורמן:>
ולכן?

<יערה למברגר:>
אי אפשר לקחת את הסייג שנמצא בצו המוסכם ולהעתיק אותו.

<איתי עצמון:>
את אומרת שמהותית ההסדרים שקיימים בצו המוסכם לא ראויים בעיניכם.
<יערה למברגר:>
מעבר לכך. אני אגיד לגופו של העניין לגבי הנושא של האיכות. הנושא נידון בפני בית הדין.  מה שמעניין בהחלטה זה שיש חוסר התאמה בין הסעיף לבין הנמקת בית הדין. כבוד השופט כתב שיש סיבה, להבנתי לפחות, לקביעת דרישת איכות מכיוון שהיבואן משתתף, מממן את האחריות, לכן לגיטימי שהוא יקבע את איכות המוצרים. יש לנו פה סייג לגבי האחריות. הכרנו בזה שהיבואן מממן באחריות, בריקול. אישרנו פתח למקרים נוספים שקבע השר, כי אנחנו מבינים וגם אבנר אמר לפני זה שיכול להיות שיהיו מקרים נוספים שיצדיקו את זה. אם מדובר במימון של האדם עצמו, בעיני זה לגיטימי שללקוח תהיה הבחירה. זה לא סעיף כזה מהפכני. כל מה שאמרנו זה שיציעו ללקוח חלופות. העצמת הלקוח היא בעיני חשובה.
<היו"ר אבישי ברוורמן:>
את מחזקת מבחינה משפטית את עמדת סיטרואן ואת עמדת פלור.  

<דידי רוזנפלד:>
אדוני היושב-ראש, האזרח נכנס למוסך מורשה. מה הוא מצפה? שישימו לו שם חלפים באיכות ובטיב טוב לרכב שלו הספציפי. מה הצו אומר, או מה עומד עכשיו לפנינו? שתהיה התאמה, כלומר שהחלק יתאים. קח לדוגמה מסנן שמן. החלק החיצוני שמתברג למקום שהוא צריך להתברג בו במנוע מתאים, אין ויכוח, אבל בתוך המסנן במקום שיהיה מסנן יהיה נייר עיתון. איך אתה מגן על הצרכן הזה?
<היו"ר אבישי ברוורמן:>
איך אתה מגן על צרכן שקיבל מסננת של נייר עיתון במקום מסננת עם חורים?
<זאב פרידמן:>
אני מודה שיש לי קושי מסוים להגן. אני נאלץ איפה שהוא לסמוך על המשרד ולומר שלמשרד יש את מנגנוני הפיקוח, את כל הצווים ואת כל התקנות שבהם כל חלקי החילוף נכנסים לארץ ועוברים בקרה מסוימת. אני לא אתן את תעודת האמון הזאת שאני נותן באופן גורף. אני שותף לחשש הזה. אני גם סבור והבעתי את דעתי בפעמים קודמות וגם היום בחדרו של אבנר בדיוק על הסעיף הזה.

<היו"ר אבישי ברוורמן:>
אני רוצה לשאול שאלה פרקטית, כי אני לא בקיא. אני שואל פה את רונן לוי או אנשים אחרים. אני לא יודע אם כוח האכיפה רציני או לא רציני. המקרים האלה של רמאויות, שאנשים מכניסים - -
<דידי רוזנפלד:>
זו לא רמאות. 
<זאב פרידמן:>
זו לא רמאות. זה מוצרים לגיטימיים.
<היו"ר אבישי ברוורמן:>
המוצרים באיכות נמוכה.
<זאב פרידמן:>
באיכות נמוכה יותר.  לא אחת הלקוח הוא לא הלקוח הסופי. 

<רונן לוי:>
למה האינטרס של המוסך לא שווה? האינטרס של המוסך לשים חלק טוב הוא בדיוק כמו האינטרס - - הוא  לא צריך את היבואן בשביל זה. אני לא מבין למה הוא צריך שהיבואן - - 
<זאב פרידמן:>
המאזן שבין התחרות ובין - -

<היו"ר אבישי ברוורמן:>
פרידמן, אתה תומך בהצעה כמו שהיא?
<זאב פרידמן:>
אני עדיין לא תומך. אני מעדיף להימנע.
<משה בר:>
יש חלקים תואמים לחלק האורגינאלי. צריך ליידע את האדם, כי בין חלק לחלק יש הפרש מחירים די גדול. אורגינאלי עולה לפעמים פי שתיים ופי שלוש.  לא יכול להיות שבעל המוסך ישים לא אורגינאלי והאדם ידע שהוא שם את האורגינאלי וישלם על האורגינאלי. כל מוסך שרוצה לשים חלק שלא תואם, חייב ליידע את בעל הרכב והוא צריך את הסכמתו. יכול להיות שאני רוצה לשים אורגינאלי ולשלם פי שלוש,  או לשים חיקוי לאורגינאלי ולשלם פחות. 

<היו"ר אבישי ברוורמן:>
אבנר, מקובל.
<אבנר פלור:>
זה מוסדר.

<היו"ר אבישי ברוורמן:>
מר בר, דברי אלוהים חיים. 

<דני קדרון:>
תמיד החלק הלא מקורי לא יושב כמו החלק המקורי. כשאתה בא למכור את האוטו בעל המקצוע אומר שהוחלף פגוש, שהוחלף מכסה מנוע. תמיד המקורי עדיף, כי הוא מחזיר את הרכב לקדמותו.
<לאה ורון:>
אתה אומר ההיפך ממר בר.

<דני קדרון:>
אני חושב שצריך להוריד את המחירים על החלקים המקוריים, כדי שכל רכב שנפגע יחזור לקדמותו ולא יאבד את הערך.   

<היו"ר אבישי ברוורמן:>
מר בר אומר א', מר קדרון אומר ב'. 
<דני קדרון:>
כבוד היושב-ראש, אני מדבר על החלקים המקוריים. אין יותר טוב מהמקורי. כשאתה בא למכור רואים שהוחלף מכסה. אף אחד לא יכול לעשות כמו המקורי.
<יורם בונן:>
אני מבקש להחזיר את הדיון לקונטקסט של הסעיף הזה. מדובר פה על התערבות ביחסים מסחריים בין שני גופים עסקיים. לא מדובר על הצרכן. 
<היו"ר אבישי ברוורמן:>
בשביל זה ביקשתי ממר סיטרואן שאמון על ההגבלים העסקיים. הוא חיזק את  עמדת הממשלה.
<יורם בונן:>
הוא חיזק את זה שמה שכתוב בצו הממונה לא בסדר.

<לאה ורון:>
מי נושא בסוף בתשלום ביחסים העסקיים בין שני הגופים?
<יורם בונן:>
אני לא אומר שעצם המהלך של התערבות בהסכם בין שני גופים עסקיים הוא אסור. אני אומר שהוא לכשעצמו מחייב איזו שהיא מידה של ריסון. החקיקה הזאת לא נולדה בחלל ריק. יש איזו שהיא מציאות ואיזה תהליך. אני לא חושב שמר סיטרואן חולק על זה שהצו המוסכם היה מאוזן. אתם מציעים לאדוני איזון חדש שמתעלם מאחד הצדדים במשוואה.

<היו"ר אבישי ברוורמן:>
בשביל זה שאלתי את מר סיטוראן. מר סיטרואן הקשיב לדברים של עו"ד שניידר. מדובר באותה גרסה. הוא אמר לי שהוא לקח בנושא את כל השיקולים, כולל נושא התחרות לצרכן. הוא אמר שהגישה שפה מקובלת עליו, זאת למרות ההתייחסות של מר בונן ומר שניידר.
<יורם בונן:>
אני מבקש להסב את תשומת לב אדוני לכך שהוא דיבר על הצורך באיזון, אבל התוצאה שהוא הגיע אליה היא חד צדדית ולא מאזנת בין כלום. אומרים שצריך לאזן, אבל אין פה שום משקל לאינטרס של היבואן. על איזו התקשרות מדובר? מדובר על מוסך שמבקש להתהדר ולהתגדר בלוגו של היבואן. היבואנים לא נותנים רישיונות למוסכים. מדובר פה על מוסך מאוד ספציפי. למה הוא רוצה את זה? הוא רוצה את זה בגלל הזיהוי עם היבואן. אומרים ליבואן שהוא יישא בתוצאות של הזיהוי, אבל שהוא לא מסוגל להשפיע בכלום. אני לא מתנגד לעצם העובדה שצריך לרסן ולהגביל, אבל אי אפשר שהתוצאה תהיה כל כך חד צדדית. איך אפשר להתנגד לדרישה שזה יעמוד בסטנדרטים שמשרד התחבורה קבע? לא מדובר על סטנדרטים של איכות שהיבואן קבע. איך אפשר להתנגד לזה?
<היו"ר אבישי ברוורמן:>
רונן, אולי תיתן לי דוגמה. מה דעתך בנושא? 
<רונן לוי:>
אנחנו מוכנים להתהדר בזה שרק המוסכים שלנו יהיו מוסכי יבואן וליבואן עצמו לא יהיה מוסך יבואן משל עצמו. אז אני חושב שהוא צודק. זה האיזון שצריך להיות. אם ליבואן עצמו לא יהיה מוסך בבעלות, אנחנו לא צריכים את הסעיף הזה.
<היו"ר אבישי ברוורמן:>
נפריד בין המוצר לשירות.
<רונן לוי:>
אם אנחנו אוסרים עליהם להחזיק מוסך נוסף אלא רק להתעסק בסיטונאות ולא בקמעונאות, אין לנו בעיה, אנחנו לא צריכים את זה בכלל. מה אנחנו עושים?  ברגע הזה אנחנו עושים פה היפוך והחוק מתייתר. זה מייתר את הצורך להגביל אותם. הם צריכים את המוסכים, לא המוסכים צריכים אותם. יש אפשרות שיבטלו את הבלעדיות של ייבוא דגם אחד. ברגע שיש את הבלעדיות על הדגם והוא ריכוזי, אז הוא מתהדר כאילו הוא היצרן עצמו. הוא סך הכל מתווך. הוא צריך לקבל בלעדיות על התיווך. או שאנחנו מייצרים את ההיפוך הזה של התלות - - 
<היו"ר אבישי ברוורמן:>
שעל זה נדבר לחוד. בנושא הזה אתה מחזק את עמדת - -
<רונן לוי:>
סעיף 52 איך שהוא כרגע מקובל עלינו. 

<אוריאל סיטרואן:>
צריך לזכור שמה שכתוב בצו המוסכם לא אומר שבמקרה שמציעים שני חלפים צריך להכניס את דרישת האיכות וההתאמה. בסך הכל על מה מדובר פה? כשמגיע לקוח למוסך מורשה, יבואן המוסך מציע לו חלף מקורי ובנוסף אומר לו שיש חלף אחר שהוא לא מקורי, שהוא זול.

<יורם בונן:>
ולא עומד  - -

<אוריאל סיטרואן:>
זה לא משנה.

<יערה למברגר:>
כתובה פה המילה "מתאים".

<אוריאל סיטרואן:>

המוסך אומר לו שיש חלף מקורי וחלף אחר שהוא לא מקורי. הלקוח בסוף יכול לעשות את הבחירה. ככל שהיבואן ירצה לגרום ללקוחות לקחת יותר חלפים מקוריים בגלל שמאוד חשוב לו המוניטין, הוא יגרום לכך שהמחירים של חלפים מקוריים לא יהיו מנופחים כל כך. 

<אהוד שניידר:>

מה לגבי החציצה הפיזית ומסירת המידע?

<איתי עצמון:>
הוא התייחס באופן כללי לצו המוסכם.

<יערה למברגר:>
בפסקה (4) כתוב: "מתן דיווח על העניינים המפורטים בפסקאות (1) עד (3)". זה בהתאם להיקף התחולה שלהם. סעיף (ב) מסייג אותם. אם לגבי האחריות הם לא חלים, אז לגבי האחריות אפשר לבקש דיווח. אנחנו מפרשים את פסקה (4) בהתאם לתחולת הסעיף. אין, להבנתי, בעיה לבקש דיווח בהקשרים של אחריות, ריקול, כל מה שסעיף (ב) מחריג. 
<קריאה:>
לא זו הייתה הבעיה. 

<יורם בונן:>
זאת לא הנקודה. אם לא מרשים לנו לקבל תנועות מלאי, אז תבטלו בבקשה את הסעיף שמחייב את היבואן להעמיד חלף תוך 7 ימים. תבטלו את זה. אתם לא יכולים להטיל חובה ולא לתת את הכלים לעמוד בה. אנחנו לא רוצים שום מידע, שום דבר. אם אתם רוצים לנהל את זה זה בסדר גמור. תורידו בבקשה את החובה בסעיף האחר שבשביל לקיים אותה אנחנו צריכים לדעת מה המלאי במדינה.
<אריה אשד:>
תחזיק מלאי אצלך.  אתה רוצה שהמוסך ישלם. זה מה שאתה רוצה.
<קריאה:>
כל חדירות המחשב שנעשות הן לא בשביל המלאי.

<איתי עצמון:>

רציתי להעיר הערה קצרה לגבי הרישא של סעיף 52(א). המילה "מומחה" נמחקה, לדעתי, בעקבות אחד הדיונים. אני רוצה להבהיר שמדובר על תיקון שהוא יותר תיקון נוסח ואין בו כדי לאפשר התקשרות עם מוסך שאינו מוסך מורשה. לפי ההגדרות שכבר אושרו, מוסך שירות הוא מוסך מומחה. 
<יערה למברגר:>
זאת הערה אסתטית. זה פשוט נועד להתאים את זה להגדרה.
<איתי עצמון:>
רציתי שהוועדה תבין את משמעות התיקון, שהוא תיקון יותר טכני.  

<אהוד שניידר:>

עדיין לא קיבלנו התייחסות מהממונה על ההגבלים העסקיים ומהגברת למברגר בכל מה שקשור לנושא החציצה הפיזית ולמה שקשור להסכמי התחזוקה שאנחנו מבקשים להכניס לסעיף 52.
<יערה למברגר:>
מעבר לזה שהחציצה הפיזית מזכירה לי קונוטציות לא טובות, הסעיף לא אוסר על זה. מה שאסור מותר. איפה אתם רואים בסעיף איסור על זה?

<אהוד שניידר:>
מה לגבי הסכמי התעסוקה?
<יערה למברגר:>
יש לנו פתח להחריג מקרים נוספים בהחרגות של השר. 

<קריאה:>
הוא רוצה לעשות אצל האחרים במחירים שהוא רוצה.

<היו"ר אבישי ברוורמן:>
יש פתח באמצעות ההחרגות של השר. אני מעלה להצבעה עם כל התיקונים, ההתאמות וההערות שלקחנו בחשבון של מר סיטרואן, בונן, לוי וכל הציבור הגדול והנורא. אנחנו מאשרים את 52. 

<אבנר פלור:>
סעיף 70. 

<אריה אשד:>
יש לנו תוספת לסעיף 52.  

<עוזי יצחקי:>
הוא הצביע כבר.

<אבנר פלור:>
הוא מדבר על סעיף נפרד, על מוסך בבעלות. אני חושב שהסעיף הזה הוא טיפה מורכב. 
<היו"ר אבישי ברוורמן:>
אתה רוצה לדון בזה היום?

<אבנר פלור:>
היום זה קצת בעייתי.
<היו"ר אבישי ברוורמן:>
רונן, אני לא מוריד את זה מסדר היום. הנושא הזה יידון. אני נותן להם את הזכות להגיד מתי  נדון בו. 

<רונן לוי:>
יש לנו פתרון איך להכניס אותו בתוך 52. 

<עוזי יצחקי:>
הוא רוצה לשבת איתכם לפני כדי להיות מוכן.

<היו"ר אבישי ברוורמן:>
מר אשד ומר לוי, הנושא שהעליתם הוא נושא רציני. אנחנו נדון בו ונקבל החלטה. לא נדון בו היום. הוא לא ירד מסדר היום עד שכולם יגידו את דברים והכנסת תחליט.
<קריאה:>
מקובל.

<איתי עצמון:>
אני מבקש להזכיר לוועדה את הדיון בישיבה האחרונה בסעיף 70, שעניינו במתן מידע לרוכש רכב. לפי הסעיף המוצע, משווק רכב אמור למסור לקונה הוראות שימוש בכתב בשפה העברית ורשימת מוסכי שירות של יבואן ומוסכים למתן שירותי תחזוקה. הוצע פה איזה שהוא חריג להוראה הזאת, שלפיו  משווק רכב שהוא יבואן שמייבא עד 20 כלי רכב מדגם מסוים, רשאי למסור לרוכש הרכב הוראות שימוש בכתב בשפה האנגלית במקום בשפה העברית, כלומר איזה שהוא פטור מהחובה לתרגם לשפה העברית.  בישיבה הקודמת, שנוהלה על ידי חבר הכנסת יעקב אשר, הועלו טענות לגבי החריג אם הוא מוצדק, אם ראוי בכל זאת לחייב גם כאן מסירת הוראות שימוש בשפה העברית. 
<היו"ר אבישי ברוורמן:>
האם ידידי, חבר הכנסת ד"ר שמעון אוחיון היה פה?

<קריאה:>
לא.

<היו"ר אבישי ברוורמן:>
מעבר לנושא של עברי מדבר עברית, יש את העניין של האנשים שכשנדלקת הנורה במכונית הם פותחים את ההוראות ולא מסוגלים להבין. מה אתה אומר מבחינת הצרכן והמשמעויות של זה? 
<זאב פרידמן:>
דיברנו עם המשרד. אני חושב שיש פתרון שהוא פתרון ממוצע, מאזן. כל יבואן, גם אם הוא מייבא 20 רכבים, צריך להתקשר עם מוסך שירות אחד. הוא והמוסך שלו יכולים לקבוע מה הן ההוראות שחיוני שיימצאו בתוך הרכב, כדי שבן אדם שנתקל יוכל למצוא את המענה המיידי למה שהוא צריך, או לפחות הם יקבעו מתוך הספר מה צריך, מה זה קריטי.
<היו"ר אבישי ברוורמן:>
את הדברים המרכזיים.

<דידי רוזנפלד:>
אתה נותן לחתול לשמור על השמנת?
<זאב פרידמן:>
לא מבקשים את התרגום המלא של הספר. מדובר על 20 רכבים. לפחות שייתנו את הדברים החיוניים. בנוסף לזה אני מציע שתהיה חובה למסור את מספר הטלפון של אותו מוסך שאליו ניתן יהיה להתקשר ולקבל מענה לאותם צרכים בשעות העבודה, בשעות הפעילות.
<דידי רוזנפלד:>
24 שעות? מה קורה אם אתה נתקע בערב?
<זאב פרידמן:>
אלה אותם רכבים שחלק גדול מהאנשים הם דוברי אנגלית. אם יתברר בדיעבד שהם לא נתנו את עיקרי הדברים, יש סנקציות.
<דידי רוזנפלד:>
בוא נקבע ישר מה הם עיקרי הדברים ונסגור עניין.

<זאב פרידמן:>
אני לא יודע לקבוע את זה. זה המשרד, אם הוא רוצה לקבוע. אני חושב שזה תפקיד - -

<היו"ר אבישי ברוורמן:>
גם אני מקבל את כל הספרים האלה, אבל כשאתה נתקע באמצע הלילה אתה לא יודע מה לעשות. האם אין איזו חובה לתרגם לפחות את הפרק שעניינו בנורות אזהרה ברכב, או נושאים נוספים, דברים בסיסיים?
<יערה למברגר:>
 ברגע שאתה מבקש מהיבואן להגדיר מה הנושאים הבטיחותיים בספר הרכב זאת משימה מאוד קשה שיש לה משמעויות משפטיות ונזיקיות. הגב הנזיקי שאתה שם עליו באחריות של מה שהוא תרגם או לא, עלול, בעיני, להתגלגל אחר כך לתביעה כנגדו. אני מפחדת מהאחריות שמטילים עליו. 
<היו"ר אבישי ברוורמן:>
אני אגיד שחלקים מסוימים הם יתרגמו. 
<איתי עצמון:>
מדובר על תרגום חלקים מסוימים. 
<היו"ר אבישי ברוורמן:>
לא בטיחותיים. יש להם ניסיון. לא נגיד בטיחותיים. הם מיוזמתם יתרגמו חלק קטן. הם כבר יודעים מה רלוונטי. לא תהיה שום תביעה.
<עוזי יצחקי:>
הוא צריך איזה שהוא דף.

<דידי רוזנפלד:>
בדף הזה צריך לכתוב את הדברים שמפעילים את האוטו. אדוני היושב-ראש, אין מחלוקת שטוב שיהיה דף אחד מ-0, אבל הדף זה לא יכול  לכלול איזה שהוא רצון טוב של מי שייבא את הרכב. הדף צריך לכלול הגדרה שכוללת את המילה "הפעלת הרכב", הוא צריך לכלול את הדברים החיוניים להפעלת הרכב. 
<דני קדרון:>

אני אחד שמתעסק עם רכב הרבה שנים. אני קצין בטיחות. אני אומר לכל הפורום המכובד שספר בעברית חייב להיות ברכב. זה דבר בטיחותי. אם קורה משהו והאדם לא יודע מה לעשות, הוא צריך לעצור בצידי הכביש. אז קורות תאונות. האדם לא יודע מה לעשות. הוא יוצא מהרכב, יוצא לבדוק.
<היו"ר אבישי ברוורמן:>
אתה מחזק את הדרישה שלנו שיהיה משהו בעברית. 
<דני קדרון:>
זה דבר בטיחותי כמו בלמים וכמו הגה. זה חייב להיות. 

<היו"ר אבישי ברוורמן:>
יש לך ניסיון רב בנושא. אתה מחזק את הארגומנט.

<רון מלכה:>
אדוני היושב-ראש, עושים מאומה על לא מאומה. בסך הכל מדובר על 20 כלי רכב  - לא מדובר בתקופה, אלא בכלל - מדגם ספציפי. מי שקונה מכוניות מאוד יקרות קורא אנגלית, מקבל הדרכה על האוטו. הוא לא נופל משמיים. מי יקבע שמה שכתוב בדף הוא בטיחותי או לא בטיחותי? זה יתגלגל לבית משפט בלי טעם. עושים מאומה על כלום, על 20 מכוניות. 

<דידי רוזנפלד:>
20 מכוניות לשנה.
<רון מלכה:>
לא לשנה, אלא בכלל.
<היו"ר אבישי ברוורמן:>

אנחנו רוצים תחרות. אנחנו לא רוצים שאת כל התנ"ך  יתרגמו לעברית, לארמית, לפיניקית. כדי להשקיט את הפחד המשפטי הלגיטימי של עו"ד למברגר, אמרנו שלא נקרא לזה בטיחותי. בחוכמה הרבה שיושבת פה יהיה משהו מצומצם כך שלאדם שנתקע בכביש 6 בלילה, כמו שדני אמר, יהיה בעברית דברים מצומצמים שהוא יוכל להשתמש בהם. זה לא פוגע בתחרות. מדובר על דבר מצומצם. 
<קריאה:>
מצומצם של מה? מה יהיה כתוב שם?
<היו"ר אבישי ברוורמן:>
נצטרך את החוכמה של משרד התחבורה. אני לא רוצה לקרוא לזה בטיחותי, כי אז יהיה לי בג"ץ. אני רוצה לקרוא לזה חוכמת הצמצום.

<עוזי יצחקי:>
הדברים העיקריים.

<דידי רוזנפלד:>
הפעלת הרכב.

<עוזי יצחקי:>
אתה רוצה לתרגם ספר שלם?

<היו"ר אבישי ברוורמן:>
נורות אזהרה ועוד פרטים שיקבע השר.
<עוזי יצחקי:>
זה מה שאתה רוצה. תגיד את האמת. אל תגיד לא.

<דידי רוזנפלד:>
ממש לא.

<עוזי יצחקי:>
זה מה שאתה רוצה.  

<דידי רוזנפלד:>
אדוני המנכ"ל, חבל שלא היית בישיבה הקודמת, אבל אני זה שהצעתי לתת עודפים מצומצמים. תקרא בבקשה את הפרוטוקול. אנחנו לא מציעים לתרגם את כל ספר הרכב, אדוני המנכ"ל, אולי מקצתו שבמקצתו. אני מדבר על הפעלת הרכב. זה דבר שגם בפקודת התעבורה כתוב שמי שנוהג את הרכב חייב לדעת להפעיל אותו. 

<היו"ר אבישי ברוורמן:>
יש פה מספיק חכמה. אני מבקש שיהיה משהו שהשר והצוות החכם יגדיר אותו בלי פגיעה משפטית, שיהיה משהו מצומצם בעברית לאדם שנתקע, לא, חס וחלילה, מה שרמז מר מלכה, שתהיה פה פגיעה בתחרות ויצטרכו לעשות תרגומים מכאן ועד קמצ'טקה.
<שירה ברגמן:>
עצם הפעולה של תמצות, כלומר לאתר את החלקים הרלוונטיים, לתרגם אותם ולבחון מה כן ומה לא, הולכת להטיל עלויות די גדולות
<איתי עצמון:>
תקבעו את זה בתקנות. זה לא מה שהיושב-ראש אמר. זאת לא הייתה הצעת היושב-ראש.
<היו"ר אבישי ברוורמן:>
שירה, את לא מבינה אותי. איתי, תפרש את מה שאני אומר.

<איתי עצמון:>
מה שהציע היושב-ראש הוא שהחלק שנוגע לנורות אזהרה בספר ההוראות ונושאים נוספים, כפי שיקבע שר התחבורה בתקנות  - -
<היו"ר אבישי ברוורמן:>
שלא נקרא להם בטיחות. נקרא להם קרחת.
<איתי עצמון:>
החלקים האלה יתורגמו. זה לא שהמשווק יבחר מה מבין הנושאים יתורגמו. 
<דפנה עין דור:>
אנחנו מדברים על 20 כלי רכב. רוב הבעיות ברכבים הם לא ברכבים חדשים, הם ברכבים משומשים. בהעברת בעלות אין היום בסניף הדואר טקס העברת ספר הרכב. זה יהיה נחמד אם נפטור את ה-20. אם הבעיה היא בעיה בטיחותית, אז היא על כלל כלי הרכב. שם הבעיה. הנורות ברכב מתחילות להידלק לא בשבוע, בשבועיים הראשונים, אלא 3,5 שנים צפונה. שם הבעיה האמיתית. היום כבר יש בצו הפיקוח את הפטור הזה לרכבים בייבוא מיוחד. אם יהיו איזה שהם קשיים, לא יהיו רכבים כאלה. המשמעות היא שיצטמצם הייבוא של הרכבים המיוחדים שנותנים מענה לנכים.
<היו"ר אבישי ברוורמן:>
אם יש איזה נייר קטן להסתכל על הדברים זה עוזר גם במקומות אחרים, לא רק לגבי 20 כלי הרכב.
<שירה ברגמן:>
אני רוצה להציע הצעה שעלתה בדיון הקודם. אני מרגישה שאנחנו נכנסים כאן לפינה מאוד פינתית. אנחנו מדברים על 20 כלי רכב סך הכל. זו לא המאסה של הרכבים שיבואן ישיר ועקיף מחויבים להביא לה ספרים מתורגמים. אנחנו מדברים כאן על עוד נדבך מסוים בתוך התחרות שרצינו לעודד, כי אנחנו מרגישים שיש כאן סכנה בעצם החיוב. ספר הרכב הוא באנגלית, הוא לא בסינית ולא בשום שפה זרה אחרת.
<היו"ר אבישי ברוורמן:>
בעוד כמה שנים הוא יהיה בסינית.
<שירה ברגמן:>
יכול להיות. אם הוא ידע מראש שמדובר בספר רכב באנגלית, הוא יוכל לעשות את ההחלטה בעצמו, אם הוא יכול לחיות עם הוראות לגבי תאורה באנגלית או לא.  אז תהיה אפשרות ללקוח כזה לא לקנות רכב דרך יבואן זעיר, אלא ללכת לקנות דרך - - 

<היו"ר אבישי ברוורמן:>

אני לא מבין. לתרגם 3 עמודים - -
<אבנר פלור:>
הבעיה היא לא ה-3 עמודים.

<היו"ר אבישי ברוורמן:>
כשאני נתקע בכביש אני צריך כמה נורות אזהרה, כמה דברים. 
<רון מלכה:>
האם נורת אזהרה יותר חשובה מאיך מחליפים גלגל רזרבי? 
<היו"ר אבישי ברוורמן:>
מוצאים כמה דברים. לא מחייבים אותם. לא כותבים בטיחות. מה שמחליטים החבר'ה האלה, אלה יהיו 10 הדיברות. היתר בחוץ.
<זאב פרידמן:>
אין צורך לתרגם את ה"מיוזיק בוקס".

<היו"ר אבישי ברוורמן:>
אתה לא יכו לתרגם 10 עמודים?

<אבנר פלור:>
הייתי מבקש, היות והנושא הזה קצת מורכב, לכנס צוות עבודה מקצועי אצלי ולבוא אליכם עם המלצות. 
<איתי עצמון:>
לא לאשר?
<אבנר פלור:>
כן. צוות מקצועי ישב אצלי. 

<היו"ר אבישי ברוורמן:>
בסדר גמור.

<אבנר פלור:>
אנחנו רוצים לעבור לסעיף של המוסכים, לסעיף 100 בפרק י': רישוי מוסכים ומנהלים מקצועיים של מוסכים.
<יערה למברגר:>
דילגנו על כל מה שקשור במוצרי תעבורה בייצור ועל בעל רישיון בסחר למוצרי תעבורה. הפרק הזה קשור לעניין של תקנים. צריך לעשות הידברות עם משרד הכלכלה.
<היו"ר אבישי ברוורמן:>
עוד לא עשיתם את זה?
<יערה למברגר:>
אנחנו עושים את זה חודשים רבים. אנחנו רוצים להגיע להסכמה לפני שאנחנו מגיעים לוועדה. חשוב לא לבזבז את זמן העבודה. אנחנו יכולים להתקדם, אבל זה לא יעיל.
<היו"ר אבישי ברוורמן:>
אמרתי לאבנר, והוא העביר למנכ"ל שהעביר לשר, שאני לא אשב פה ואבזבז את הזמן היקר של הציבור שמגיע לכאן בוויכוחים שלא בושלו. אני מבקש מכם לשבת, לגמור את הנושאים האלה ולהביא אותם מבושלים. אם יש מחלוקות בממשלה, אנחנו נפסוק פה בכנסת. 

<עוזי יצחקי:>
זה יבוצע.

<יערה למברגר:>
בגלל זה אנחנו רוצים לדלג על זה ולהגיע לסעיף 100. 

<אבנר פלור:>
אין בעיה. היא רק הסבירה למה אנחנו מדלגים.

<לאה ורון:>
האם על סעיף 100 ישבתם עם עו"ד עצמון ועם הגורמים?
<אבנר פלור:>
על הסעיפים האלה ישבנו בזמנו עם הגורמים השונים, כאשר היו לנו את כל ההערות מכולם.   

<יערה למברגר:>
עדיף לשבת עם עו"ד עצמון,  אבל זה לא תנאי  לדיון בוועדה.
<היו"ר אבישי ברוורמן:>
לא אמרו שזה יעלה לדיון. 

<קריאה:>
זה לא  מופיע באג'נדה של - -

<היו"ר אבישי ברוורמן:>
לא ישבתם על זה עוד קודם. אנחנו נתחיל עם זה. בדברים האלה אני מצפה שתשבו כמה שיותר מוקדם עם כל האנשים שנוגעים בדבר. כמובן עם מר לוי, עם מר אשד ואחרים.

<לאה ורון:>
ועם עו"ד איתי עצמון.

<היו"ר אבישי ברוורמן:>
עם עו"ד איתי עצמון כמובן, כדי שהדברים יתקדמו. אני לא רוצה לשבת פה סתם. עבודת הכנה, עבודת הכנה, עבודת הכנה.

<אבנר פלור:>
עשינו.

<לאה ורון:>
לא ישבתם איתו על סעיף 100.

<קריאה:>
ישבנו על כל הסעיפים. המשכנו לשבת פרטני.

<לאה ורון:>
מה זה המשפטים האלה? זה או כן או לא.

<היו"ר אבישי ברוורמן:>
רבותיי, זה לא מוצא חן בעיני. אני מתחיל את זה, אבל זה לא מוצא חן בעיני. 

<יערה למברגר:>
פרק י': רישוי מוסכים ומנהלים מקצועיים של מוסכים
סימן א': רישיון להפעלת מוסך

100.(א)
מי שהתקיימו בו כל אלה זכאי קבל רישיון להפעלת מוסך, מאחד או יותר מן הסוגים לפי 


סעיף קטן (ב) (להלן – סוג המוסך) –
(1) לרשותו מקום ומבנה המתאימים להפעלת אותו סוג מוסד ולחניית כלי הרכב
המטופלים במוסך, והמאפשרים תנאי עבודה פיזיים הולמים לעובדי המוסך;

(2) לרשותו ציוד מתאים להפעלת אותו סוג מוסך;
(3) לרשותו מנהל מקצועי המתאים להפעלת אותו סוג מוסך שנוסח בו בשעות 
מתן השירות לציבור, ורשאי השר לקבוע כי במוסכים מסוג שקבע או

המעסיקים מעל מספר עובדים שקבע, יהיו כמה מנהלים מקצועיים או 

ממלא מקום אחד או יותר למנהל המקצועי;

<היו"ר אבישי ברוורמן:>
אני אמשיך, למרות ההערות שהיו פה, ואז אני אסגור את הישיבה.

<לאה ורון:>
תיערכו, אם אתם יכולים, עד לסוף הצעת החוק. תכינו, תשבו. אנחנו מייעדים עוד ישיבות. יד אחת מבקשת ישיבות, יד שנייה לא מצליחה להסדיר את ההיערכות.

<היו"ר אבישי ברוורמן:>
אני מבקש שתשבו עם משרד הכלכלה, עם איתי עצמון. תגמרו, כי אני רוצה לגמור את זה כמה שיותר מהר.
<יערה למברגר:>
(4) הוא הוכיח כי הוא בעל יכולת מקצועית מתאימה לצורך הפעלת אותו סוג מוסך, כפי 

שקבע השר.
(ב) השר יקבע סוגים של רישיונות להפעלת מוסך בהתאם לסוג הפעולות שיתבצעו במוסך ולסוג

הרכב שיטופל במוסך.

(ג) המנהל רשאי לדרוש מהמבקש להציג אישו ממעבדה מוסמכת לצורך הוכחת קיימו של ציוד 

מתאים או יכולת מקצועית מתאימה להפעלת מוסך, כאמור בסעיף קטן (א)(2) ו-(4).

(ד) השר רשאי לקבוע כי ביצוען של פעולות מסוימות ברכב אינו טעון רישיון להפעלת מוסך.

<היו"ר אבישי ברוורמן:>
מר אשד, אלה נושאים חשובים. אתה חושב שמספיק שאתה יחד עם מר לוי תציגו את זה?

<אריה אשד:>
אנחנו פשוט לא התכוננו לסעיפים האלה. לא עשינו עבודת הכנה.

<היו"ר אבישי ברוורמן:>
מדוע?

<אריה אשד:>
דיברנו על דברים אחרים בישיבה במשרד התחבורה.
<יעקב אנוך:>
מה הקשר?

<אריה אשד:>
יש פה נושאים שהם נושאים מקצועיים. אנחנו צריכים עדיין - -
<היו"ר אבישי ברוורמן:>
זה בסדר. אני מתחיל את הדיון הזה. חבל שרונן לא נשאר עד 14:30. אולי תסמס לו. 

<יערה למברגר:>
בפסקה (1) ו-(2) אנחנו רוצים להוסיף את המילים "כפי שקבע השר", כי גם שם יהיה צורך - - 

<איתי עצמון:>
כל הסעיף הוא סעיף מסגרת, סעיף מסמיך. 
<יערה למברגר:>
כן. זה פרק חדש שמדבר על רישוי מוסכים. הסעיף מדבר על תנאים לרישיון להפעלת מוסך. זה פרק חדש ושונה. בהתאם לנושאים השונים שהצעת החוק הזאת דנה בהם עכשיו, הגענו לתחום המוסכים, שהוא כמובן תחום מאוד חשוב. אבנר אולי יסביר את התנאים המקצועיים.
<אבנר פלור:>
סעיף 100 קובע את התנאים על מנת לקבל רישיון להפעלת מוסך. זה כולל את התנאים הפיזיים של מקום ומבנה מתאימים, את הנושא של סוגי המנהלים המקצועיים להפעלת אותו סוג של מוסך, וכמו כן גם מה ההכשרה הנדרשת לאותו מנהל מקצועי. בסעיף (ג) מי שיכולה לאשר את המוסך זאת גם מעבדה מוסמכת. 
<איתי עצמון:>
לא הבנתי באיזה נסיבות יידרש אישור ממעבדה מוסמכת.
<אבנר פלור:>
הוא רשאי במקרים מסוימים. ישנם מקרים שאם נגדיל את הרישיון משנה ל-3 שנים אנחנו נרצה, לפני שאנחנו מנפיקים לו את הרישיון, שמעבדה מוסמכת תבצע בדיקה של המוסך עצמו לגבי הציוד, המכשור, כוח האדם והכל. על בסיס הבדיקה הזאת אנחנו ננפיק את הרישיון.
<איתי עצמון:>
שיקול הדעת שנתתם כאן הוא מאוד מאוד רחב. הפרמטרים שהגדרת כרגע לא מוצאים את ביטוים בנוסח. השאלה אם אתם לא רוצים בכל זאת לגדור בסעיף קטן (ג) את שיקול הדעת. 
<אריה אשד:>
יש פה גם חסם כניסה ויציאה.

<איתי עצמון:>
שלא ברור לפי מה הוא יופעל.

<היו"ר אבישי ברוורמן:>
אני לא רוצה לשבת עכשיו כמו שישבתי בדברים קודמים. יש לכם עכשיו זמן. אני סוגר את הישיבה. תשבו עכשיו עם רונן לוי ועם כל הגורמים על כל הנושאים האלה, כדי שנרוץ איתם. שבו עם משרד הכלכלה, שבו עם עורך דין עצמון, כדי שאני בישיבה הבאה אוכל להתקדם במהירות. אני לא רוצה לשבת פה סתם ולבזבז זמן. אני מודה לכם. תודה רבה. 

<הישיבה ננעלה בשעה 14:00.>

